open-index/open-wikipedia-markdown huggingface dataset:
അൽ സൂഫി

എ.ഡി. പത്താം പത്താം നൂറ്റാണ്ടിൽ പേർഷ്യയിൽ ജീവിച്ചിരുന്ന ഒരു വിഖ്യാത മുസ്‌ലിം ജ്യോതിശാസ്ത്ര പണ്ഡിതനാണ് **അബ്ദുറഹ്മാൻ അൽ സൂഫി**.(December 9, 903 in Rey, Iran – May 25, 986 in Shiraz, Iran). പാശ്ചാത്യ ലോകത്ത് അൽസോഫി (Alzophi) എന്ന പേരിലാണ് അറിയപ്പെടുന്നത്. പ്രശസ്തരായ 9 മുസ്ലിം ജ്യോതിശാസ്ത്രജ്ഞന്മാരിൽ ഒരാളായിരുന്നു ഇദ്ദേഹം. ഇദ്ദേഹത്തിന്റെ അറബിഭാഷയിൽ എഴുതിയ കിതാബ് സുവർ അൽ കവാകിബ് അൽ താബിത - ബുക്ക്‌ ഓഫ് ഫിക്സെഡ് സ്റ്റാർസ് എന്ന പുസ്തകം ജ്യോതിശാസ്ത്ര ചരിത്രത്തിലെ നാഴികക്കല്ലായി കണക്കാക്കുന്നു. ഈ കൃതിയുടെ രചനയ്ക്കുവേണ്ടി ഗ്രന്ഥകർത്താവ് മുഖ്യമായും അവലംബിച്ചത് ടോളമി യുടെ അൽമജെസ്റ്റ് എന്ന വിഖ്യാതകൃതിയെ ആയിരുന്നു. നിരവധി നക്ഷത്രങ്ങളുടെ സ്ഥാനം നിർണ്ണയിച്ച് കൃത്യമായി ഇദ്ദേഹം ഈ കൃതിയിൽ രേഖപ്പെടുത്തിയിരുന്നു. അറബികൾക്ക് ഗ്രീക്ക് ജ്യോതിശാസ്ത്ര തത്ത്വങ്ങൾ പരിചയപ്പെടുത്തുന്നതിൽ ഇദ്ദേഹം വഹിച്ച പങ്ക് നിസ്തുലമാണ്. ഗ്രീക്ക് ഭാഷയിൽ രചിക്കപ്പെട്ട നരവധി ജ്യോതിശാസ്ത്ര ഗ്രന്ഥങ്ങൾ അറബിയിലേക്ക് വിവർത്തനം ചെയ്യുകയും പല നക്ഷത്ര രാശികൾക്കും സമാനമായ അറബി പദങ്ങളും ഇദ്ദേഹം നൽകി. ആൻഡ്രോമിഡ നെബുലയെ ആദ്യമായി തിരിച്ചറിഞ്ഞത് അൽ സൂഫിയായിരുന്നു . ഇദ്ദേഹത്തിന്റെ ബഹുമാനാർത്ഥം ചന്ദ്രനിലെ ഒരു ഗർത്തത്തിന് അസോഫി ഗർത്തം എന്ന് നാമകരണം ചെയ്തിട്ടുണ്ട്. 1960 സെപ്തംബർ 24നു കണ്ടെത്തിയ ഒരു ചിന്നഗ്രഹത്തിന് ഇദ്ദേഹത്തിന്റെ പേരുമായി കൂട്ടിച്ചേർത്തു 12621 Alsufi എന്ന നാമകരണമാണ് നടത്തിയത്. ഭൂമിയുടെ തെക്കേ അർദ്ധ ഗോളത്തിൽ മാത്രം ദ്രിശ്യമായ ലാർജ്‌ മഗല്ലനിക് ക്ലൗഡ്‌ എന്ന ക്ഷീരപഥത്തിന്റെ സമീപ ഗാലക്സിയെ കുറിച്ച് ആദ്യം പ്രസ്ഥാവിച്ചത് ഇദ്ദേഹത്തിന്റെ പുസ്തകങ്ങളിലാണ്.

വർഗ്ഗം:ജ്യോതിശാസ്ത്രജ്ഞർ - അപൂർണ്ണലേഖനങ്ങൾ
വർഗ്ഗം:10-ആം നൂറ്റാണ്ടിൽ ജനിച്ചവർ
വർഗ്ഗം:10-ആം നൂറ്റാണ്ടിൽ മരിച്ചവർ
വർഗ്ഗം:ഡിസംബർ 9-ന് ജനിച്ചവർ
വർഗ്ഗം:മേയ് 25-ന് മരിച്ചവർ
വർഗ്ഗം:പേർഷ്യൻ
അസോഫി ഗർത്തം

ഭൂമിയുടെ ഉപഗ്രഹമായ ചന്ദ്രനിലെ ഒരു ഉൽക്കാഗർത്തമാണ് **അസോഫി ഗർത്തം**. ഇത് ചന്ദ്രന്റെ ഉപരിതലത്തിൽ തെക്കേ പകുതിയിൽ നടുക്കായി സ്ഥിതി ചെയ്യുന്നു. വിഖ്യാത മുസ്‌ലിം ജ്യോതിശാസ്ത്രജ്ഞാനായ അൽ സൂഫിയുടെ ബഹുമാനാർത്ഥമാണ് ഇതിനെ നാമകരണം നടത്തിയിരിക്കുന്നത്.
തിരുമുറൈ

ആറാം നൂറ്റാണ്ട് മുതൽ പതിനൊന്നാം നൂറ്റാണ്ട് വരെ ജീവിച്ചിരുന്ന ശിവഭക്തരായ കവികൾ രചിച്ച ശിവസ്തുതികളാണ് **തിരുമുറൈ**. . രാജരാജ ചോളൻ ഒന്നാമന്റെ നിർദ്ദേശപ്രകാരം നമ്പിയാണ്ടാർ നമ്പി തിരുജ്ഞാനസംബന്ധർ, അപ്പർ, സുന്ദരമൂർത്തി എന്നിവരുടെ ശിവസ്തുതികളും ചേർത്ത് ഏഴു പുസ്തകങ്ങളായി തിരുമുറൈ നിർമ്മിച്ചു. പിന്നീട്  മാണിക്യവാചകരുടെ തിരുകോവയാറും തിരുവാചകവും എന്നിവ എട്ടാമത്തെ പുസ്തകമായി ചേർത്തു. പിന്നീടെ മറ്റ് ഒൻപത് ശിവഭക്തരുടെ 28 പദ്യങ്ങൾ ഒൻപതാമത്തെ പുസ്തകമാക്കി ചേർത്തു. പിന്നെ തിരുമൂലരുടെ തിരുമന്ദിരം പത്താമത്തെ പുസ്തകമായി. മറ്റു പന്ത്രണ്ട് കവികളുടെ നാൽപ്പത് കവിതകൾ ചേർത്ത് പത്താമത്തെ പുസ്തകത്തിന്റെ ഭാഗമാണ്. ഇദ്ദേഹത്തിന്റെ സ്വന്തം കവിതകൾ പതിനൊന്നാം പുസ്തകമായി. ഇവയോടെപ്പം പിന്നീട് പന്ത്രണ്ടാമത് പുസ്തകമായി സേക്കിയാരുടെ പെരിയ പുരാണവും കൂട്ടിച്ചേർക്കപ്പെട്ടു. ഇതെല്ലാം ചേർന്നാണ് തിരുമുറൈ എന്ന വിശുദ്ധഗ്രന്ഥമായി അറിയപ്പെടുന്നത്
## അവലംബങ്ങൾ

വർഗ്ഗം:തമിഴ് സാഹിത്യം
വർഗ്ഗം:ഭക്തിപ്രസ്ഥാനം
അസംബാധ

പതിനാലക്ഷരമുള്ള ശക്വരി ഛന്ദസ്സിൽ ഉൾപ്പെട്ട വൃത്തമാണ് അസംബാധ.
## ലക്ഷണം

മഗണം തഗണം നഗണം സഗണം രണ്ട് ഗുരു എന്നിവ യഥാക്രമം വിന്യസിച്ചാൽ അസംബാധാ വൃത്തം. അഞ്ചാമത്തെ അക്ഷരത്തിൽ യതി വേണം. 

ആദ്യത്തെ അഞ്ചും ഒടുവിലത്തെ മൂന്നും ഗുരുവായി പതിനാലക്ഷരങ്ങളെ ഗംലകളിൽ നിരത്തിയാൽ ആലാപനതാളം 'ഗംഗംഗം|ഗംഗം ല|ലലല|ലലഗം|ഗംഗം' എന്നു കിട്ടും.വൃത്തമഞ്ജരിയിൽ ഏ.ആർ ഇതിന് ഉദാഹരണം നല്കിയിട്ടില്ല.

## ഉദാഹരണങ്ങൾ

ഉദാ:1

ഉദാ:2

## സാദൃശ്യമുള്ള മറ്റു വൃത്തങ്ങൾ
## മറ്റു വിവരങ്ങൾ

വർഗ്ഗം:സമവൃത്തങ്ങൾ
വർഗ്ഗം:ശക്വരി ഛന്ദസ്സ്
വർഗ്ഗം:നാട്യശാസ്ത്രത്തിലെ വൃത്തങ്ങൾ
പെരിയപുരാണം

12-ആം ശതകത്തിൽ തമിഴിൽ രചിക്കപ്പെട്ട ഒരു കാവ്യമാണ് **പെരിയപുരാണം**. ശിവഭക്തനായ കവി ചേക്കിഴാർ  ആണ് ഇത് രചിച്ചിട്ടുള്ളത്. അറുപത്തിമൂവരുടെ ജീവചരിത്രമാണ്, ശിവഭക്തിപ്രധാനമായ ഈ ഗ്രന്ഥത്തിലെ വിഷയം. ഭക്തന്മാരെ കുറിച്ചുള്ള പുരാണം എന്ന അർത്ഥത്തിൽ ഇത് **തിരുതൊണ്ടർ പുരാണം** എന്നും കൂടാതെ **ഭക്തർ പുരാണം** എന്നും അറിയപ്പെടുന്നു.

ശൈവ മതാനുയായികൾക്ക് മാർഗ്ഗ ദർശ്ശികളായി 63 നായനാർമാരുണ്ടെന്നും, അവർ സ്തോത്രങ്ങൾ നിർമ്മിച്ചു പാടിയിടുള്ള ക്ഷേത്രങ്ങളെ *പാടൽ പെറ്റ ക്ഷേത്രങ്ങൾ* എന്നും വിശേഷിപ്പിയ്ക്കുന്നു. ഈ നായനാർമാരുടെ ചരിതങ്ങളാണ് പെരിയപുരാണത്തിൽ വിവരിയ്ക്കുന്നത്. പിൽക്കാലത്ത് പെരിയപുരാണം ആസ്പദമാക്കി *നാടക കീർത്തനങ്ങൾ* എഴുതുകയും അവതരിപ്പിക്കപ്പെടുകയും ചെയ്തിട്ടുണ്ട്. 
## അവലംബം

വർഗ്ഗം:തമിഴ് ഗ്രന്ഥങ്ങൾ
വർഗ്ഗം:സംഘം കൃതികൾ
സത്യവ്രതേശ്വരക്ഷേത്രം

തമിഴ്നാട്ടിലെ കാഞ്ചീപുരത്തിനു കിഴക്ക് തിരുക്കാലിമേട് എന്ന സ്ഥലത്ത് സ്ഥിതിചെയ്യുന്ന  ക്ഷേത്രമാണ് **സത്യവ്രതേശ്വരക്ഷേത്രം**. ഈ ക്ഷേത്രത്തിനു ഇന്ദ്രപുരമെന്നും പേരുണ്ട്. സത്യവ്രതതീർത്ഥം എന്ന പേരിൽ തീർത്ഥക്കുളവും ഇതിനോട് അനുബന്ധിച്ച് കാണുന്നു.
## ഐതിഹ്യം
ഇന്ദ്രപദവി ലഭിച്ച ശിബി ചക്രവർത്തി മോക്ഷം നേടുന്നതിനു ബൃഹസ്പതിയെ സമീപിയ്ക്കുകയും മോക്ഷലബ്ധിയ്ക്കു കാഞ്ചിയിൽ സത്യവിരാടക്ഷേത്രത്തിൽ ചെന്നു ധ്യാനിക്കുവാൻ ഉപദേശിയ്ക്കുകയും ചെയ്തത്രേ.അപ്രകാരം ചെയ്തു ശിബി ചക്രവർത്തി മോക്ഷം നേടിയെന്നാണ് വിശ്വാസം.
## അവലംബം

വർഗ്ഗം:ഹിന്ദു ക്ഷേത്രങ്ങൾ
വർഗ്ഗം:ദക്ഷിണേന്ത്യയിലെ ക്ഷേത്രങ്ങൾ
ഹർഷ് കുമാർ

ഭാരതീയനായ ഒഫ്താൽമോളജിസ്റ്റാണ് **ഹർഷ് കുമാർ** . ഗ്ലൂക്കോമ ചികിത്സക്കായുള്ള നിരവധി അന്വേഷണങ്ങൾ നടത്തിയ ഹർഷ് ഗ്ലൂക്കോമ ശസ്ത്രക്രിയക്കായുള്ള നടപടി ക്രമങ്ങൾ നിർദ്ദേശിച്ചവരിൽ പ്രമുഖനാണ്. വൈദ്യ മേഖലകളിലെ സംഭാവനകൾക്ക്  2015 ലെ പത്മശ്രീ പുരസ്കാരം  ലഭിച്ചു.

## പുരസ്കാരങ്ങൾ
*പത്മശ്രീ (2015)
## അവലംബം


വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഭിഷഗ്വരർ
ആശ്രാമം

കൊല്ലം നഗരത്തിലെ പ്രധാനപ്പെട്ട ഒരു സ്ഥലമാണ് **ആശ്രാമം**. കൊല്ലം മുൻസിപ്പൽ കോർപറേഷനിലെ ഒരു വാർഡ് കൂടിയായ ഇത് ചിന്നക്കടയിൽ നിന്നും ഒരു കിലോമീറ്ററോളം ദൂരെയാണ്. കേരളത്തിലെ ആദ്യത്തെ വിമാനത്താവളം നിലവിൽ വന്നത് ആശ്രാമത്തായിരുന്നു . അന്താരാഷ്ട്ര ഹോക്കി സ്റ്റേഡിയം, മൈതാനം അഡ്വഞ്ചർ പാർക്ക്, ബ്രിട്ടീഷ് റെസിഡൻസി എന്നിവ ഇവിടെ സ്ഥിതി ചെയ്യുന്നു. നിലവിൽ ഒരു ഹെലിപോർട്ട് ആശ്രാമത്തുണ്ട്. അഷ്ടമുടിക്കായലിന്റെ സമീപത്തായി ധാരാളം കണ്ടൽവനങ്ങളും ഇവിടെയുണ്ട്.

വർഗ്ഗം:കൊല്ലം നഗരത്തിലെ സ്ഥലങ്ങൾ
വർഗ്ഗം:കൊല്ലം കോർപ്പറേഷൻ-വാർഡുകൾ
ജയിംസ് മാഡിസൺ

**ജയിംസ് മാഡിസൺ, ജൂണിയർ ** (മാർച്ച് 16, 1751 – ജൂൺ 28, 1836) അമേരിക്കയിലെ രാഷ്ട്രീയനേതാവും രാഷ്ട്രീയകാര്യസൈദ്ധാന്തികനും അവിടത്തെ നാലാമത്തെ പ്രസിഡന്റും (1809–17) ആയിരുന്നു. അദ്ദേഹത്തെ അമേരിക്കൻ "ഭരണഘടനയുടെ പിതാവ്" എന്നാണ് വിളിക്കുന്നത്. കാരണം എെക്യനാടുകളുടെ ഭരണഘടന രൂപപ്പെടുത്തുന്നതിൽ അദ്ദേഹം നിർണ്ണായകപങ്കു വഹിക്കുകയും ബിൽ ഓഫ് റൈറ്റ്സ് എഴുതിയുണ്ടാക്കുകയും ചെയ്തു. തന്റെ ജീവിതകാലത്ത് കൂടുതൽ സമയവും രാഷ്ട്രീയനേതാവായാണ് അദ്ദേഹം സേവനം ചെയ്തത്. 

ഐക്യനാടുകളുടെ ഭരണഘടന എഴുതിയുണ്ടാക്കിയശേഷം അതിന്റെ തെറ്റു തിരുത്താനായുള്ള ഒരു പ്രസ്ഥാനത്തിനു അദ്ദേഹം നേതൃത്വം വഹിച്ചിരുന്നു. അന്ന് അലക്സാണ്ടർ ഹാമിൽടണും ജോൺ ജേയുമായിചേർന്ന് ഫെഡറലിസ്റ്റ് പെപ്പേഴ്സ് തയ്യാറാക്കി.
## ബാല്യകാലവും വിദ്യാഭ്യാസവും
ജയിംസ് മാഡിസൺ ജൂണിയർ അമേരിക്കയിലെ വിർജീനിയ സംസ്ഥാനത്തെ പോർട്ട് കോൺവേയുടെ അടുത്തുള്ള ബെല്ലെ ഗ്രൂ പ്ലാന്റേഷനിൽ 1751 മാർച്ച് 16 നാണു ജനിച്ചത്. പന്ത്രണ്ടു മക്കളിൽ ഏറ്റവും മൂത്തയാളായിരുന്നു അദ്ദേഹം. 
ജയിംസ് മാഡിസൺ സീനിയർ ആയിരുന്നു അദ്ദേഹത്തിന്റെ പിതാവ്. അദ്ദേഹത്തിന്റെ മാതാവ് നെല്ലി കോൺ വേ മാഡിസൺ ആയിരുന്നു..

## മതം
മാഡിസൺ പ്രായപൂർത്തിയായ ശേഷം മതപരമായ കാര്യങ്ങളിൽ അത്യധികം ഒരു താല്പര്യം കാണിച്ചിരുന്നില്ല.

## വിപ്ലവസമരസമയത്തെ സൈനികസേവനം
പ്രിൻസ്ടണിലെ ബിരുദപഠനശേഷം മാഡിസണ് അമേരിക്കൻ കോളനികളും ബ്രിട്ടനുമായുള്ള ബന്ധത്തിൽ താല്പര്യം ജനിച്ചു. ബ്രിട്ടിഷ് നികുതിവൽക്കരണം മൂലം അമേരിക്കയും ബ്രിട്ടനും തമ്മിലുള്ള ബന്ധം അക്കാലത്ത് വഷളായിത്തുടങ്ങിയിരുന്നു. 1774ൽ സേഫ്റ്റി എന്ന പ്രാദേശിക സൈന്യസങ്ഹത്തിൽ അദ്ദേഹം അംഗമായി. തന്റെ കുടുമ്പത്തിന്റെ സ്വത്ത് അനുവദിക്കുന്നേടത്തോളം സാമൂഹ്യപ്രവർത്തനം നടത്താനുള്ള തുടക്കം ഇവിടെ അദ്ദേഹം കുറിച്ചു. 1775 ഒക്ടോബറിൽ ഓറഞ്ചു കൗണ്ടിയുടെ സൈന്യവിഭാഗത്തിൽ കമാന്ററായി മാറി. തന്റെ രൂപം കാരണം അദ്ദേഹം പക്ഷെ ഒരു സംഘർഷത്തിലും നേരിട്ടു പങ്കെടുത്തിട്ടില്ല.

## ആദ്യകാല രാഷ്ട്രീയജീവിതം
ഒരു ചെറുപ്പക്കരനെന്ന നിലയിൽ അദ്ദേഹം അമേരിക്കൻ ആഭ്യന്തരയുദ്ധത്തിൽ പങ്കെടുത്തു. ആങ്ലിക്കൻ ചർച്ചിന്റെ അനുവാദമില്ലാതെ പ്രവർത്തിച്ചതിന് വിർജീനിയായിൽ ബാപ്റ്റിക് ചർച്ചിന്റെ വിശ്വാസികളെ അറസ്റ്റ് ചെയ്യുകയുണ്ടായി. ബാപ്റ്റിക് മതപ്രചാരകനായ എലിജ ക്രെയ്ഗുമായിച്ചേർന്നാണ് അദ്ദേഹം പ്രവർത്തിച്ചതു. അങ്ങനെ മതസ്വാതന്ത്ര്യത്തേപ്പറ്റി തന്റെ നിലപാട് വിപുലീകരിക്കാൻ ഇത്തരം പ്രവർത്തനം സഹായിച്ചു. 

മാഡിസൻ വെർജീനിയ രാഷ്ട്രീയത്തിൽ വലിയ സ്വാധീനമുണ്ടായിരുന്നു. ജഫ്ഫേഴ്സണുമായിച്ചേർന്ന് അദ്ദേഹം മതസ്വാതന്ത്ര്യത്തിനു വെണ്ടിയുള്ള വെർജീനിയ സ്റ്റാറ്റ്യൂട്ട് ഫോർ റിലീജിയസ് ഫ്രീഡം രുപപ്പെടുത്താനും 1786ൽ അതു പാസ്സാക്കിയെടുക്കാനും കഴിഞ്ഞു. ഇതു ചർച്ച് ഓഫ് ഇംഗ്ലണ്ടിന്റെ സ്വാധീനം കുറച്ചു. കുടാതെ രാഷ്ട്രം മതകാര്യങ്ങളിൽ ഇടപെടുന്നതിനെ വിലക്കി.

## ഭരണഘടനയുടെ പിതാവ്
## കോൺഗ്രെസ്സിലെ അംഗം
## അവകാശ ബില്ലിന്റെ പിതാവ്
## വിദേശനയത്തിന്മേലുള്ള ചർച്ചകൾ
## തിരഞ്ഞെടുപ്പു ചരിത്രം
## ജനാധിപത്യ റിപ്പബ്ലിക്കൻ പാർട്ടിയുടെ സ്ഥാപനം
## വിവാഹവും കുടുംബവും
## പിൽക്കാല ജീവിതം
## ഇതും കാണൂ
## റഫറൻസ്
## പുറംകണ്ണികൾ

വർഗ്ഗം:അമേരിക്കൻ പ്രസിഡണ്ടുമാർ
സാഹേൽ

ആഫ്രിക്കയിലെ സഹാറ മരുഭൂമിയുടെയും സുഡാനിയൻ സവേനയുടെയും മധ്യത്തിലായി സ്ഥിതി ചെയ്യുന്ന അർദ്ധ-ഊഷര പ്രദേശമാണ് **സാഹേൽ**.  ഈ പ്രദേശം അറ്റ്‌ലാൻറ്റിക്ക് തീരം മുതൽ ചെങ്കടൽ തീരം വരെ നീണ്ടു കിടക്കുന്നു. സാഹിൽ (ساحل) എന്ന അറബി വാക്കിനു തീരം എന്നാണ് അർത്ഥം. അതിൽ നിന്നാണ് സാഹേൽ എന്ന വാക്ക് ഉണ്ടായത്. പടിഞ്ഞാറു മുതൽ കിഴക്കോട്ട് അൾജീരിയ, നൈജർ, നൈജീരിയ, ഛാഡ്, സുഡാൻ, ദക്ഷിണ സുഡാൻ, എറിട്രിയ എന്നീ രാജ്യങ്ങളിൽ സാഹേൽ ഭൂപ്രകൃതി കാണപ്പെടുന്നു.

## ഭൂമിശാസ്ത്രം

3,053,200 ചതുരശ്ര കിലോമീറ്ററാണ് ഈ പ്രദേശത്തിന്റെ ആകെ വിസ്തൃതി.ഈ പ്രദേശത്ത് അർദ്ധ-ഊഷര പുൽമേടുകൾ,സവേനകൾ,സ്റ്റെപ്പ്‌ പുൽമേടുകൾ,മുൾക്കാടുകൾ എന്നിവ കാണപ്പെടുന്നു. സാഹേലിനു തെക്ക് കാണപ്പെടുന്ന സുഡാനിയൻ സവേനയിൽ മരങ്ങൾ താരതമ്യേന വളരെ അധികമാണ്. പൊതുവേ സമതലമായ ഇവിടെ അങ്ങിങ്ങായി കുന്നുകളും പീഠഭൂമി കളും കാണപ്പെടുന്നു. വടക്കൻ സാഹേലിൽ വാർഷിക വർഷപാതം  100 mm - 200 mm  ആയിരിക്കുമ്പോൾ തെക്കൻ പ്രദേശങ്ങളിൽ 600 mm വരെ ആകുന്നു. 

## അവലംബം

വർഗ്ഗം:ഭൂപ്രദേശങ്ങൾ
വർഗ്ഗം:ആഫ്രിക്കയിലെ ഉപഭൂവിഭാഗങ്ങൾ
വർഗ്ഗം:ആഫ്രിക്കയുടെ ഭൂമിശാസ്ത്രം
ആങ്ക്വെറ്റി ദ്യൂപറോ

ഭാരതീയ സംസ്കാരത്തെക്കുറിച്ച് ആഴത്തിൽ പഠിച്ച ഒരു ഫ്രഞ്ച് പണ്ഡിതനാണ് **ആങ്ക്വെറ്റി ദ്യൂപറോ** (Abraham Hyacinthe Anquetil-Duperron -ജ:7 ഡിസം: 1731 – മ: 17 ജനു:1805).ഉന്നതപഠനമേഖലയിൽ പ്രധാന വിദ്യാലയങ്ങൾ അദ്ദേഹം സ്ഥാപിയ്ക്കുകയുണ്ടായി.
## ജീവരേഖ
പാരീസിൽ ജനിച്ച ദ്യൂപറോ പാഴ്സി പുരോഹിതരിൽ നിന്നു പേർസ്യൻ ഭാഷ അഭ്യസിയ്ക്കുകയുണ്ടായി. സൊരാഷ്ട്രിയൻ ഗ്രന്ഥങ്ങൾ ഫ്രഞ്ചിലേയ്ക്കു മൊഴിമാറ്റം നടത്തിയത് അദ്ദേഹമാണ് .
## പുറം കണ്ണികൾ

*
*Anquetil's translation of the Avesta at the Internet Archive
*
## അവലംബം

വർഗ്ഗം:1731-ൽ ജനിച്ചവർ
വർഗ്ഗം:ഡിസംബർ 7-ന് ജനിച്ചവർ
വർഗ്ഗം:1805-ൽ മരിച്ചവർ
വർഗ്ഗം:ജനുവരി 17-ന് മരിച്ചവർ
മാണിക്യവാചകർ

മാണിക്യവാചകർ ഒമ്പതാം നൂറ്റാണ്ടിൽ ജീവിച്ചിരുന്ന ശിവഭക്തനായ കവിയായിരുന്നു . അദ്ദേഹം മധുരയിലെ പാണ്ഡ്യരാജാവിന്റെ മന്ത്രിയായിരുന്നുവത്രെ. ഒരിക്കൽ ശിവദർശനം ലഭിച്ചു എന്നും പിന്നീട് ജീവിതം ശിവഭക്തിയ്ക്കായി ഉഴിഞ്ഞുവെച്ചു എന്നും ഐതിഹ്യം ഉണ്ട്. അദ്ദേഹത്തെ അറുപത്തിമൂവരിൽ ഒരാളായി കണക്കാക്കാറില്ല എന്നാൽ തിരുജ്ഞാനസംബന്ധർ, തിരുനാവുക്കരശർ, സുന്ദരമുർത്തി എന്നിവരോടൊപ്പം നാൽവരായി സമയാചാര്യന്മാരായി കണക്കാക്കുന്നു. ഇദ്ദേഹത്തിന്റെ കൃതികളായ തിരുവാചകവും തിരുക്കോവൈയാറും തിരുമുറൈയുടെ ഭാഗമായി കണക്കാക്കപ്പെടുന്നു

## അവലംബം

വർഗ്ഗം:9-ആം നൂറ്റാണ്ടിൽ ജനിച്ചവർ
വർഗ്ഗം:ഭക്തകവികൾ
സിൽവെയ്ൻ ലെവി

പൗരസ്ത്യഭാഷകളെക്കുറിച്ചും ഭാരതത്തെക്കുറിച്ചുമുള്ള ഗവേഷണപഠനങ്ങൾക്ക്  നേതൃത്വം നൽകിയ ഒരു ഫ്രഞ്ച് പണ്ഡിതനായിരുന്നു  **സിൽവെയ്ൻ ലെവി** ( മാർച്ച് 28, 1863 – ഒക്ടോ: 30, 1935).1885 കാലത്താണ് ലെവിയുടെ ആദ്യപ്രബന്ധം *ജേർണൽ ഏസ്യാത്തിക്* എന്ന പ്രസിദ്ധീകരണത്തിൽ പ്രകാശിപ്പിയ്ക്കപ്പെട്ടു. ക്ഷേമേന്ദ്രന്റെ *ബൃഹദ്കഥാമജ്ഞരി*യെക്കുറിച്ചുള്ള പഠനമായിരുന്നു അത്.

*തിയറ്റർ ഇൻഡീ* എന്ന ആധികാരിക ഗ്രന്ഥവും ലെവി രചിച്ചതാണ് . ഇന്ത്യൻ പ്രകടന കലയെക്കുറിച്ചുള്ള ഒരു പ്രധാന കൃതിയാണ് ഇത്. കൂടാതെ പടിഞ്ഞാറൻ ചൈനയിൽ കണ്ടെത്തിയ തോഖാരിയൻ ശകലങ്ങളെക്കുറിച്ചുള്ള ആദ്യകാല വിശകലനങ്ങളും ലെവി നടത്തി. എമിലി ദുർഖെയ്മിന്റെ അനന്തരവനായ മാർസെൽ മൌസിന്റെ ജീവിതത്തിലും ചിന്തയിലും ലെവി കാര്യമായ സ്വാധീനം ചെലുത്തി. 
ലഘുചിത്രം|പകരം=ലെവിയും ഭാര്യയും ശാന്തിനികേതനിൽ
യൂണിവേഴ്സൽ ജൂവിഷ് എൻസൈക്ലോപീഡിയ പ്രകാരം, ഹനോയിയിലെ ഫ്രഞ്ച് സ്കൂൾ ഓഫ് ഫാർ ഈസ്റ്റിന്റെ (Ecole Française d 'Extrème-Orient (EFEO)) സ്ഥാപകരിൽ ഒരാളായിരുന്നു ലെവി. 1902 ൽ ഹാനോയിയിലാണ് ഈ സ്കൂൾ സ്ഥാപിതമായതെന്ന് എക്കോൾ ഫ്രാൻസൈസ് ഡി എക്സ്ട്രീം-ഓറിയന്റിന്റെ വെബ്സൈറ്റ് രേഖപ്പെടുത്തുന്നു. അദ്ദേഹത്തിന്റെ വിദ്യാർത്ഥികളിൽ ഒരാളായ സുസെയ്ൻ കാർപെലസ്, 1922 ൽ EFEO-യിലെ ആദ്യ വനിതാ അംഗമായി അദ്ദേഹത്തോടൊപ്പം ചേരുകയും 1941 വരെ ഫ്രഞ്ച് ഇന്തോചൈന തുടരുകയും ചെയ്തു.

## അവലംബം

വർഗ്ഗം:1863-ൽ ജനിച്ചവർ
വർഗ്ഗം:മാർച്ച് 28-ന് ജനിച്ചവർ
വർഗ്ഗം:1935-ൽ മരിച്ചവർ
വർഗ്ഗം:ഒക്ടോബർ 30-ന് മരിച്ചവർ
യഥോക്തകാരി പെരുമാൾക്ഷേത്രം

തമിഴ് നാട്ടിലെ കാഞ്ചീപുരം ജില്ലയിലെ പ്രധാനക്ഷേത്രങ്ങളിലൊന്നാണ്  **യഥോക്തകാരി പെരുമാൾക്ഷേത്രം** *പറഞ്ഞതു പോലെ ചെയ്ത പെരുമാൾ* എന്നാണ് ഈ പേരിന്റെ അർത്ഥം.  *ശൊന്നവണ്ണം ചെയ്ത പെരുമാൾ* എന്നും തമിഴിൽ ഇതിനു അർത്ഥമുണ്ട്.
## ഐതിഹ്യം
## അവലംബം

വർഗ്ഗം:തമിഴ്‌നാട്ടിലെ ക്ഷേത്രങ്ങൾ
യിങ് ലക്ക് ഷിനാവത്ര

തായ് ലൻഡിലെ മുൻപ്രധാനമന്ത്രിയാണ് **യിങ് ലക്ക് ഷിനാവത്ര**( ജ: 21 ജൂൺ 1967).2011 ലെ പൊതുതെരെഞ്ഞെടുപ്പിനു ശേഷംതായ് ലൻഡിന്റെ ഇരുപത്തെട്ടാമത്തെ പ്രധാനമന്ത്രിയായിരുന്ന ഇവർ 60 വർഷ തായ് ലൻഡിന്റെ രാഷ്ട്രീയചരിത്രത്തിലെ ഏറ്റവും പ്രായം കുറഞ്ഞ പ്രധാനമന്ത്രിയുമാണ് .അഴിമതി സംബന്ധിച്ച ആരോപണങ്ങളെത്തുടർന്നു 2014 മെയ് 7 നു അധികാരം ഒഴിഞ്ഞു.
## അവലംബം

വർഗ്ഗം:രാഷ്ട്രീയപ്രവർത്തകർ
സൊർഗഘ്താനി ബേകി

പതിമൂന്നാം നൂറ്റാണ്ടിലെ ഒരു മംഗോളിയൻ രാജ്ഞി ആയിരുന്നു **സൊർഗഘ്താനി ബേകി** (മരണം 1252). പ്രസിദ്ധ മംഗോളിയൻ യുദ്ധവീരനും ഭരണാധികാരിയുമായ ചെങ്കിസ്ഖാന്റെ മകൻ തുളുയിയെ വിവാഹം കഴിച്ച അവർ അയാളുടെ അകാലമരണത്തെ തുടർന്ന്, സ്വന്തം നയചാതുരി കൊണ്ട് മംഗോളിയാൻ സാമ്രാജ്യത്തിന്റെ ഭാഗധേയത്തെ നിർണ്ണായകമായി സ്വാധീനിച്ച് രാജാധികാരത്തിൽ തന്റെ മക്കളുടെ പിന്തുടർച്ചയ്ക്ക് വഴിയൊരുക്കി.  ആ ചരിത്രസന്ധിയിൽ അവരുടെ നിലപാടുകൾ സീകരിച്ച നയങ്ങൾ പാശ്ചാത്യദേശങ്ങളുമായുള്ള മംഗോളിയൻസാമ്രാജ്യത്തിന്റെ വ്യാപാര, ചിന്താബന്ധങ്ങളുടെ തുറവിക്ക് അവസരമൊരുക്കി. ക്രിസ്തുമതവിശ്വാസിയായിരുന്ന അവർ നെസ്തോറിയൻക്രിസ്തീയത എന്നറിയപ്പെടുന്ന കിഴക്കിന്റെ സഭയിലെ (Church of the East) അംഗമായിരുന്നു. സൊർഗഘ്താനിയുടെ മകൻ കുബ്ലൈഖാന്റെ ഭരണകാലത്താണ്, പ്രസിദ്ധ ദേശാടകനും യാത്രാലേഖകനുമായ മാർക്കോ പോളോ, മംഗോളിയ സന്ദർശിച്ചത്.

## അവലംബം


വർഗ്ഗം:മംഗോൾ സാമ്രാജ്യം
ആദികൈലാസയാത്ര

ഹിമാലയ സഞ്ചാരസാഹിത്യകാരന്മാരിൽ പ്രമുഖനായ ശ്രീ.എം. കെ. രാമചന്ദ്രൻ രചിച്ച കൃതിയാണ് ആദികൈലാസയാത്ര. അദ്ദേഹം നടത്തിയ ആദ്യതത്െ കൈലാസ യാത്രയുടെ അനുഭവ വിവരണമാണ് ഈ കൃതിയിൽ വിവരിച്ചിട്ടുള്ളത്. മങ്തി ക്യാമ്പ് വരെ വാഹനത്തിലും പിന്നീട് കാളീ നദീ തീരത്തുകൂടി ദർഭ, കാപ്ല, ബുധി, ഗുഞ്ജി നാഭി, കുറ്റി ഫാൽകിവാർ വഴി കാൽനടയായും നടത്തിയ യാത്രകളും അതിനിടയിലുണ്ടായ അനുഭവങ്ങളുമാണ് അദ്ദേഹം ഈ കൃതിയിൽ വർണ്ണിച്ചിട്ടുള്ളത്.

## ആദികൈലാസം
ഉത്തരാഖണ്ഡ് സംസ്ഥാനത്തിൽ തിബറ്റ്- ചൈന  അതിർത്തിയിൽ പിത്തോർഗഡ് ജില്ലയിലാണ് ഛോട്ട കൈലാസ് എന്ന് കൂടി പറയുന്ന ആദികൈലാസം സ്ഥിതിചെയ്യുന്നത്. തിബറ്റിലുള്ള കൈലാസം പോലെ ദിവ്യമായി കരുതുന്ന കുമയൂൺ താഴ്വരയിലെ മറ്റൊരു പർവ്വതമാണ് ആദികൈലാസം. ബേസ് ക്യാമ്പായ ദാർചുലയിൽ നിന്നും 120 കിലൊമിറ്റർ അകലെ ആണു ജോലിങ് ചോങ് എന്ന ക്യാമ്പിനടുത്തുള്ള ആദികൈലാസം.

## അവലംബം

വർഗ്ഗം:മലയാളത്തിലുള്ള യാത്രാവിവരണങ്ങൾ
വികാസ്‌പീഡിയ

{{Infobox website
| name                 = വികാസ്‌പീഡിയ
| logo                 = 
| logocaption          = വികാസ്‌പീഡിയ ലോഗോ
| screenshot           =
| collapsible          =
| collapsetext         =
| caption              =
| url                  = 
| slogan               =
| commercial           =
| type                 = Information and Knowledge Portal
| registration         =
| language             =
| num_users            =
| content_license      =
| programming language =
| owner                = Gഗവൺമെന്റ് ഓഫ് ഇന്ത്യ
| author               =
| editor               =
| launch_date          = 
| revenue              =
| alexa                = 
| ip                   =
| current_status       =
| footnotes            =
}}
സർക്കാർ പദ്ധതികളേയും സേവനങ്ങളേയും പറ്റിയുള്ള വിവരങ്ങളുൾക്കൊള്ളുന്ന ഒരു ബഹുഭാഷാ വിജ്ഞാന ശേഖരമാണ് **വികാസ്‌പീഡിയ**. ഇംഗ്ലീഷ്, ആസാമീസ്, തെലുങ്ക്, ഹിന്ദി, ബംഗാളി, ഗുജറാത്തി, കന്നട, മലയാളം, തമിഴ്, ബോഡോ, ദോംഗ്രി, സംസ്കൃതം, കാശ്മീരി, കൊങ്കണി, നേപ്പാളി, ഒറിയ, ഉറുദു,  മൈഥിലി, മണിപ്പുരി, സന്താലി, സിന്ധി, പഞ്ചാബി, മറാത്തി എന്നീ ഇരുപത്തിമൂന്ന് ഇന്ത്യൻ ഭാഷകളിൽ ഈ പോർട്ടൽ ലഭ്യമാണ്.

ഇന്ത്യാ ഡെവലപ്പ്മെൻറ് ഗേറ്റ്‌വേയുടെ ഈ സംരംഭത്തിന് പിന്തുണ നൽകുന്നത് ഇലക്ട്രോണിക്സ് - വിവരസാങ്കേതികവിദ്യ വകുപ്പും (DeitY), ഇന്ത്യാ ഗവണ്മെൻറും ആണ്.ഹൈദരാബാദ് സി-ഡാക്ക് ആണ്‌ ഇത് നിർവ്വഹിക്കുന്നത്. ഒരു പ്രദേശത്തിന്റെ സമഗ്ര സാമൂഹിക വികസനം നേടിയെടുക്കാനുള്ള ആവശ്യ ഘടകങ്ങളെയാണ് ഇത് ലക്ഷ്യം വയ്ക്കുന്നത്. വിവര സാങ്കേതിക വിദ്യയും , മാധ്യമങ്ങളും ഉപയോഗിച്ച് സർക്കാരുമായും, ഇതര സർക്കാർ ഏജൻസികളും സ്വകാര്യ മേഖലകളുമായും അറിവ് പങ്കു വയ്കാനുള്ള ഇടമാണിത്.

## ലക്ഷ്യം
#പാവപെട്ടവരും ,പിന്നൊക്കവസ്ഥയിലുമുള്ളവരുമയ അവഗണിക്കപെട്ട ജനത്തിന് അറിവ് പകരുക.
#പ്രഥമ സേവന ദാതാക്കളുടെ ശാക്തീകരണം. സമൂഹത്തിന്റെ താഴെ തട്ടിൽ സേവനങ്ങൾ കൂടുതൽ കാര്യക്ഷമമായി എത്തിക്കാനുള്ള പ്രവർത്തനം.
#മാധ്യമ വിവര സാങ്കേതികവിദ്യയുടെ സഹായത്തോടെ വിവര ശേഖരണവും വിവര വിനിമയും സാധാരണക്കാർക്ക് ലഭ്യമാക്കുക വഴി പ്രധാനമായും ആറ് വിഷയങ്ങളിലായി തരം തിരിച്ചിരിക്കുന്ന വ്യത്യസ്ത വിഷയങ്ങളെക്കുറിച്ച് ഗുണഭോക്താക്കൾക്ക്‌ വിദ്യാഭ്യാസം ലഭ്യമാക്കുന്നു.
## അവലംബം


വർഗ്ഗം:വിജ്ഞാനകോശങ്ങൾ
ക്രോപ് സർക്കിൾ

ധാന്യവിളപ്പാടങ്ങളിൽ ചെടികൾ ഒടിച്ചുനിരത്തി ആളുകൾ നിർമ്മിക്കുന്ന സാമാന്യം വലിയ ക്രമരൂപങ്ങളാണ് **ക്രോപ് സർക്കിൾ** (, *വിളവൃത്തം*) എന്ന പേരിൽ അറിയപ്പെടുന്നത്. സങ്കീർണത നിറഞ്ഞ സുന്ദരമായ ഘടനയിലാണ് ഇത്തരം രൂപങ്ങൾ സാധാരണ നിർമ്മിക്കാറുള്ളത്. ഇത്തരം രൂപങ്ങൾ എല്ലായ്പ്പോഴും വൃത്താകൃതിയിലല്ല നിർമ്മിക്കാറുള്ളത് എന്നതുകൊണ്ട്, അവ **ക്രോപ് ഫോമേഷൻ** എന്ന പേരിലും അറിയപ്പെടുന്നുണ്ട്. വിളവൃത്തം എന്ന പേരുണ്ടെങ്കിലും ഇത്തരം രൂപങ്ങൾ ധാന്യവിളകളുടെ പാടങ്ങളിൽ മാത്രമല്ല; മറ്റു പലതരം കൃഷിസ്ഥലങ്ങളിലും കാണാറുണ്ട്.

വിളവൃത്തങ്ങളുടെ രചന, നിഗൂഢമായ പ്രാകൃതികപ്രതിഭാസങ്ങൾ കൊണ്ടോ അന്യഗ്രഹജീവികളാലോ ആണെന്ന് ചിലർ വാദിക്കുന്നുണ്ടെങ്കിലും മിക്കവാറും എല്ലാ വിളവൃത്തങ്ങളും മനുഷ്യനിർമ്മിതമാണെന്നാണ് ശാസ്ത്രമതം.
തിരുവിഴ

ആലപ്പുഴ ജില്ലയിൽ,ചേർത്തല താലൂക്കിൽ സ്ഥിതിചെയ്യുന്ന സ്ഥലമാണ് **തിരുവിഴ**. ചേർത്തല തെക്ക് ഗ്രാമപഞ്ചായത്തിന്റെ ഭാഗമാണിത്. പ്രസിദ്ധമായ തിരുവിഴ മഹാദേവക്ഷേത്രം ഇവിടെ സ്ഥിതിചെയ്യുന്നു. നാഗസ്വരവിദ്വാൻ തിരുവിഴ ജയശങ്കറിന്റെ ജന്മദേശവും കൂടിയാണ് തിരുവിഴ.

വർഗ്ഗം:ആലപ്പുഴ ജില്ലയുടെ ഭൂമിശാസ്ത്രം - അപൂർണ്ണലേഖനങ്ങൾ
ഗ്രേയ്സ് പോ

ഫിലിപ്പീൻസിലെ ഒരു രാഷ്ട്രീയപ്രവർത്തകയും സെനറ്ററും ആണ് **ഗേയ്സ് പോ** എന്നു സാധാരണ അറിയപ്പെടുന്ന മേരി ഗ്രേയ്സ് സൊനോറാ ലാമാൻസറസ്(ജനനം: 1968 സെപ്തംബർ 3). 2010 മുതൽ 2012 വരെ അവരെ മൂവി ആൻഡ് ടെലെവിഷൻ റെവ്യൂ ആൻഡ് ക്ലാസ്സിഫിക്കേഷൻ ബോർഡിന്റെ അദ്ധ്യക്ഷ ആയിരുന്നു.  മദ്ധ്യഫിലിപ്പീൻസിലെ വിസയാസ് പ്രദേശത്തെ ഇലോ-ഇലോയിൽ ജനിച്ച്, ജനിച്ച ഉടനേ അമ്മ ഉപേക്ഷിച്ചു കളഞ്ഞ അവരെ വിഖ്യാത ഫിലിപ്പീൻ കലാകാരൻ ഫെർനാണ്ടോ പോ ജൂനിയറും പത്നി സൂസൻ റോസെസും ദത്തെടുത്തു വളർത്തുകയാണുണ്ടായത്. ഗ്രേയ്സ് പോയുടെ സ്വാഭാവിക മാതാപിതാക്കൾ ആരെന്നതിനെക്കുറിച്ച് ഊഹാപോഹങ്ങളേയുള്ളു.  ഫിലിപ്പീൻസിന്റെ മുൻ-രാഷ്ട്രപതി ഫെർഡിനാന്റ് മർക്കോസും, സൂസൻ റോസെസിന്റെ സഹോദരിയും ചലച്ചിത്ര നടിയുമായ റോസ്മേരി സൊനോറയുമാണ് മാതാപിതാക്കളെന്നു ചിലർ കരുതുന്നു.

അമേരിക്കൻ ഐക്യനാടുകളിലെ ബോസ്റ്റൺ കോളേജിൽ പഠിച്ച ഗ്രേയ്സ് പോ 2004 വരെ ജീവിച്ചത് ഐക്യനാടുകളിലായിരുന്നു.  2004-ൽ ഫിലിപ്പീൻ രാഷ്ട്രപതിപദവിയിലേക്കുള്ള വിവാദഭരിതമായ ഒരു മത്സരത്തിനുശേഷം വളർത്തച്ഛൻ ഫെർണാണ്ടോ പോ മരിച്ചതിനെ തുടർന്നാണ് അവർ ഫിലിപ്പീൻസിലേക്കു മടങ്ങിയത്.  താമസിയാതെ അവർ ഫിലിപ്പീൻ രാഷ്ട്രീയത്തിൽ പ്രവർത്തനമാരംഭിച്ചു. ഫെർനാണ്ടോ പോ രാഷ്ട്രപതി തെരെഞ്ഞെടുപ്പിൽ പരാജയപ്പെടാൻ കാരണം തെരഞ്ഞെടുപ്പിലെ അപാകതകളായിരുന്നു എന്നു കരുതിയ അവർ, തെരഞ്ഞെടുപ്പുകളെ നീതിർപൂർവമാക്കുന്നതിനു വേണ്ടിയുള്ള പരിഷ്കാരങ്ങൾക്കു വേണ്ടി വാദിച്ചു. 2010-ൽ രാഷ്ട്രപതി അക്വീനോ അവരെ മൂവി ആൻഡ് ടെലെവിഷൻ റെവ്യൂ ആൻഡ് ക്ലാസ്സിഫിക്കേഷൻ ബോർഡിന്റെ അദ്ധ്യക്ഷപദവിയിൽ നിയമിച്ചു.  ആ പദവിയിൽ അവർ രാജ്യത്ത് പ്രബുദ്ധമായ ഒരു ചലച്ചിത്രാസ്വാദകസമൂഹം ഉണ്ടാകുവാൻ സഹായിക്കുന്ന നയങ്ങൾക്കു വേണ്ടി നിലകൊള്ളുകയും ഫിലിപ്പീൻസിലെ ചലച്ചിത്ര-ടെലിവിഷൻ മാദ്ധ്യമങ്ങളുടെ വളർച്ചയിൽ ശ്രദ്ധിക്കുകയും ചെയ്തു.

2012-ൽ രാഷ്ട്രപതി അക്വീനോയുടെ സഖ്യകക്ഷികളുമായി ധാരണയുള്ള സ്വതന്ത്ര്യസ്ഥാനർത്ഥിയായി അവർ ഫിലിപ്പീൻസ് നിയമനിർമ്മാണസഭയുടെ ഉപരിമണ്ഡലമായ സെനറ്റിലേക്കു മത്സരിച്ചു. ആ തെരഞ്ഞെടുപ്പിൽ  ആദ്യം വിജയസാദ്ധ്യത ഇല്ലെന്നു തോന്നിയെങ്കിലും ഒടുവിലവർ ഏറ്റവും കൂടുതൽ വോട്ടു കിട്ടിയ സ്ഥാനാർത്ഥിയായി വിജയിച്ച് സെനറ്റ് അംഗമായി.

## അവലംബം


വർഗ്ഗം:1968-ൽ ജനിച്ചവർ
വർഗ്ഗം:സെപ്റ്റംബർ 3-ന് ജനിച്ചവർ
വർഗ്ഗം:വനിതാ രാഷ്ട്രീയപ്രവർത്തകർ
ഖരഗ് സിങ് വാദിയ

ഭാരതീയനായ ജിയോളജിസ്റ്റും കുമയൂൺ സർവകലാശാല മുൻ വൈസ് ചാൻസലറുമാണ് **ഖരഗ് സിങ് വാദിയ**. ജിയോ ഡൈനാമിക്സ് ശാഖയിൽ നിരവവധി സംഭാവനകൾ നൽകി. ശാസ്ത്ര  - എഞ്ചിനീയറിംഗ് മേഖലകളിലെ സംഭാവനകൾക്ക്  2007 ൽ പത്മശ്രീയും 2015 ൽ പത്മഭൂഷൺ പുരസ്കാരവും  ലഭിച്ചു. 
## പുരസ്കാരങ്ങൾ
*പത്മശ്രീ (2007)
*പത്മഭൂഷൺ (2015)

## അവലംബം


വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ശാന്തി സ്വരൂപ് ഭട്നാഗർ പുരസ്കാരം ലഭിച്ചവർ
വർഗ്ഗം:1937-ൽ ജനിച്ചവർ
വർഗ്ഗം:മാർച്ച് 20-ന് ജനിച്ചവർ
വർഗ്ഗം:ജീവിച്ചിരിക്കുന്നവർ
ലാംബ്രറ്റ് മസ്ക്രിനാസ്

എഴുത്തുകാരൻ, പത്ര പ്രവർത്തകൻ, സ്വാതന്ത്യ സമര സേനാനിയുമാണ് **ലാംബ്രറ്റ് മസ്ക്രിനാസ്**. സാഹിത്യ - വിദ്യാഭ്യാസ മേഖലകളിലെ സംഭാവനകൾക്ക്  2015 ലെ പത്മശ്രീ പുരസ്കാരം  ലഭിച്ചു. 
## കൃതികൾ
* ‘സോരോയിംഗ് ലൈസ് മൈ ലാന്റ്'
## പുരസ്കാരങ്ങൾ
*പത്മശ്രീ (2015)
## അവലംബം

## പുറം കണ്ണികൾ
* Review of ''Sorrowing Lies My Land'' by Francisco Correia-Afonso (in Portuguese)

വർഗ്ഗം:ജീവിച്ചിരിക്കുന്നവർ
വർഗ്ഗം:1914-ൽ ജനിച്ചവർ
വർഗ്ഗം:സെപ്റ്റംബർ 17-ന് ജനിച്ചവർ
വർഗ്ഗം:സ്വാതന്ത്ര്യസമരസേനാനികൾ
വർഗ്ഗം:പത്രപ്രവർത്തകർ
വർഗ്ഗം:പത്മശ്രീ പുരസ്കാരം ലഭിച്ചവർ
ഗ്രാൻഡ് എർഗ് ഒറിയന്റൽ

**ഗ്രാൻഡ് എർഗ് ഒറിയന്റൽ** (ഇംഗ്ലീഷ് : Great Eastern Sand Sea) എന്നത് സഹാറ മരുഭൂമിയിലെ മണൽക്കുന്നുകളുടെ കൂട്ടമാണ്‌. ഈ മണൽ കുന്നുകൾ അൾജീരിയയിലാണ് ഭൂരിഭാഗവും കാണപ്പെടുന്നത്. ഗ്രാൻഡ്‌ എർഗ് 600 കിലോമീറ്റർ ദൂരത്തിൽ , 200 കിലോമീറ്റർ വീതിയിലായി വ്യാപിച്ച് കിടക്കുന്നു. ഈ എർഗ് ന്റെ വടക്ക് കിഴക്കൻ പ്രദേശങ്ങൾ ടുണീഷ്യ വരെ എത്തുന്നു.

## പ്രകൃതി പ്രതിഭാസങ്ങൾ
ഗ്രാൻഡ് എർഗ് ഓറിയന്റൽ വളരെ കുറച്ച് മഴ ലഭിക്കുന്ന പ്രകൃതിദത്ത പ്രദേശം ഉൾപ്പെടുന്ന മരുഭൂമിയാണ്,. അൾജീരിയയിലെ ഏറ്റവും വലിയ എർഗ് ആണിത്, വലിപ്പത്തിൽ അടുത്തത് വളരെ ചെറിയ ഗ്രാൻഡ് എർഗ് ഓക്സിഡന്റൽ ('പടിഞ്ഞാറൻ മണൽ കടൽ') ആണ്. സഹാറയിലെ ഏറ്റവും വലിയ എർഗ് ഒരുപക്ഷേ ലിബിയയുടെയും ഈജിപ്തിന്റെയും ഉൾനാടൻ അതിർത്തിയിൽ വ്യാപിച്ചുകിടക്കുന്ന അസ്-സഹ്‌റ അൽ-ലിബിയ ആയിരിക്കും. എർഗ് എന്നത് ഒരു തമാഷെക് ബെർബർ പദമെന്നതുപോലെ കലയുടെ ഭൂമിശാസ്ത്രപരമായ പദവുമാണ്.

## അവലംബം
വർഗ്ഗം:ഭൂപ്രകൃതികൾ
വർഗ്ഗം:ആഫ്രിക്കയിലെ ഉപഭൂവിഭാഗങ്ങൾ
ജാനക് പൽത്ത മക്കലിഗൻ

ഇന്ത്യൻ സാമൂഹ്യ പ്രവർത്തകയാണ് **ജാനക് പൽത്ത മക്കലിഗൻ**.  സുസ്ഥിര സാമൂഹ്യ വികസന മേഖലയിൽ പ്രവർത്തിക്കുന്ന സർക്കാരിതര സംഘടനയായ ജിമ്മി  മക്കലിഗൻ സെന്റർ ഫോർ സസ്റ്റയിനബിൾ ഡെവലപ്പ്മെന്റിന്റെ വൈസ് ചെയർമാനാണ്. മധ്യപ്രദേശിലെ ഇൻഡോർ കേന്ദ്രീകരിച്ചാണ്  പ്രവർത്തിക്കുന്നത്. 
സാമൂഹ്യ സേവന മേഖലകളിലെ സംഭാവനകൾക്ക്  2015 ലെ പത്മശ്രീ പുരസ്കാരം  ലഭിച്ചു. ഗ്രാമീണ വനിതകൾക്കു വേണ്ടി പ്രവർത്തിക്കുന്ന ബാർലി ഡെവലപ്പ്മെന്റ് ഇൻസ്റ്റിറ്റ്യൂട്ട് ഫോർ റൂറൽ വിമനിന്റെ മുൻ ഡയറക്ടറാണ്.
## പുരസ്കാരങ്ങൾ
*പത്മശ്രീ (2015)
## അവലംബം


വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഇന്ത്യയിലെ സാമൂഹ്യപ്രവർത്തകർ
വർഗ്ഗം:1948-ൽ ജനിച്ചവർ
ഫോളോ ഓൺ

ടെസ്റ്റ് ക്രിക്കറ്റിൽ സാധാരണയായി ഉപയോഗിക്കുന്ന ഒരു പദപ്രയോഗമാണ് **ഫോളോ ഓൺ**. ആദ്യ ഇന്നിങ്സിൽ ആദ്യം ബാറ്റ് ചെയ്ത ടീമിനെക്കാൾ നിശ്ചിത തോതിൽ കുറവ് റൺസ് സ്കോർ ചെയ്ത, രണ്ടാമത് ബാറ്റ് ചെയ്യുന്ന ടീമിനോട് തുടർച്ചയായി അവരുടെ രണ്ടാമത്തെ ഇന്നിങ്സ് കളിക്കാൻ ആദ്യ ടീമിന് ആവശ്യപ്പെടാം. ഇതിനെയാണ് ഫോളോ ഓൺ എന്ന് പറയുന്നത്. ആദ്യ ടീം ആദ്യ ഇന്നിങ്സിൽ സ്കോർ ചെയ്ത റൺസിനെക്കാൾ കുറവിൽ രണ്ടാമത്തെ ടീമിന്റെ രണ്ട് ഇന്നിങ്സുകളും അവസാനിപ്പിക്കപ്പെട്ടാൽ അവർ ഒരു ഇന്നിങ്സിനു തോറ്റതായി കണക്കാക്കപ്പെടുന്നു. ക്രിക്കറ്റ് നിയമങ്ങളിലെ 13-ആം നിയമമാണ് ഫോളോ ഓണിനെ സംബന്ധിക്കുന്നത്.
## വിശദീകരണം
ഒരു 5 ദിവസ ടെസ്റ്റ് മത്സരത്തിൽ ആദ്യം ബാറ്റ് ചെയ്ത ടീം ആദ്യ ഇന്നിങ്സിൽ 400 റൺസ് നേടി, എന്നാൽ രണ്ടാമത് ബാറ്റ് ചെയ്ത ടീമിന് അവരുടെ ആദ്യ ഇന്നിങ്സിൽ 180 റൺസ് മാത്രമേ നേടാൻ സാധിച്ചുള്ളൂ. ഈ സാഹചര്യത്തിൽ ആദ്യ ടീമിന് രണ്ടാമത്തെ ടീമിനെ ഫോളോ ഓണിന് നിർബന്ധിക്കാം. അപ്പോൾ രണ്ടാമത്തെ ടീമിന് അവരുടെ രണ്ടാമത്തെ ഇന്നിങ്സ് ആദ്യ ഇന്നിങ്സ് കഴിഞ്ഞയുടനെ ആരംഭിക്കേണ്ടിവരും. ഈ സാഹചര്യത്തിൽ രണ്ടാമത്തെ ടീമിന്റെ രണ്ടാം ഇന്നിങ്സ് 220 റൺസിൽ കുറവിന് അവസാനിച്ചാൽ അവർ ഒരു ഇന്നിങ്സിനു തോറ്റതായി കണക്കാക്കപ്പെടും. എന്നാൽ രണ്ടാം ഇന്നിങ്സിൽ അവർ 220 റൺസിലേറെ നേടിയാൽ (ഉദാഹരണം: 225) ആദ്യ ടീമിന് അവരുടെ രണ്ടാം ഇന്നിങ്സ് കളിച്ച് മത്സരം വിജയിക്കാൻ ആറ് റൺസ് നേടിയാൽ മതിയാകും.
## കുറഞ്ഞ ലീഡ്
ആദ്യം ബാറ്റ് ചെയ്ത ടീമിന് രണ്ടാമത്തെ ടീമിനോട് ഫോളോ ഓൺ ചെയ്യാൻ ആവശ്യപ്പെടണമെങ്കിൽ. താഴെപ്പറയുന്നതിൽ കൂടുതൽ ലീഡ് ഉണ്ടായിരിക്കണം;
*5 ദിവസ മത്സരങ്ങളിൽ- കുറഞ്ഞത് 200 റൺസ് ലീഡ്
*4 ദിവസ മത്സരങ്ങളിൽ- 150 റൺസ്
*2 ദിവസ മത്സരങ്ങളിൽ- 100 റൺസ്
*1 ദിവസ (2 ഇന്നിങ്സ് വീതമുള്ള) മത്സരങ്ങളിൽ- 75 റൺസ്
## രീതി
രണ്ടാമത്തെ ടീമിനെ ഫോളോ ഓൺ ചെയ്യിക്കാനുള്ള തീരുമാനം ആദ്യ ടീമിന്റെ നായകൻ എതിർ ടീം നായകനെയും, അമ്പയർമാരെയും അറിയിച്ചിരിക്കണം.
## അവലംബം

വർഗ്ഗം:ക്രിക്കറ്റിലെ സാങ്കേതിക പദങ്ങൾ
യതി (വൃത്തശാസ്ത്രം)

യതി എന്നത് കൊണ്ട് സൂചിപ്പിക്കുന്നത് വൃത്തബദ്ധമായ ശ്ലോകങ്ങളിൽ ഒരു പാദത്തിൽ ചിലയിടങ്ങളിൽ വേണ്ട ചെറിയ ഒരു വിരാമത്തിനെ ആണ്. . "പാദത്തിൽ മുറിയുന്നേടം യതി മുട്ടുകളെന്നപോൽ" എന്ന് വൃത്തമഞ്ജരിയിലെ പരിഭാഷാപ്രകരണത്തിൽ കൊടുത്തിരിക്കുന്നു

; ഉദാഹരണം

എന്ന മാലിനി വൃത്തത്തിലുള്ള ശ്ളോകം (മഹാകവി ഉള്ളൂരിന്റെ മഹാകാവ്യമായ ഉമാകേരളത്തിലെ) ചൊല്ലുമ്പോൾ "മതി മതി പറയേണ്ടാബ്ഭാർഗ്ഗവസ്വർഗ്ഗമാകും" എന്നത് ഒരു പാദം തന്നെയാണെങ്കിലും "മതി മതി പറയേണ്ടാ" എന്ന് ചൊല്ലി ഒന്ന് നിർത്തി വേണം "ഭാർഗ്ഗവസ്വർഗ്ഗമാകും" എന്ന് ചൊല്ലാൻ 

## അവലംബങ്ങൾ

വർഗ്ഗം:വ്യാകരണങ്ങൾ - അപൂർണ്ണലേഖനങ്ങൾ
വർഗ്ഗം:വൃത്തങ്ങൾ (വ്യാകരണം)
വീരേന്ദ്ര രാജ് മേത്ത

ഇന്ത്യൻ സാമൂഹ്യ പ്രവർത്തകനാണ് **വീരേന്ദ്ര രാജ് മേത്ത** . ഇന്ത്യൻ സർക്കാർ സർവീസിൽ ജോയിന്റ് സെക്രട്ടറിയായിരുന്ന മേത്ത ഏഷ്യൻ ഡെവലപ്പ്മെന്റ് ബാങ്കിന്റെ മനിലയിലെ ആസ്ഥാനത്തും ജോലി ചെയ്തിട്ടുണ്ട്.   ജയ്‌പൂരിലെ കൃത്രിമക്കാൽ നിർമ്മാണ വിദഗ്ദ്ധരായ ഭഗവാൻ മഹാവീർ വികലാംഗ് സഹായതാ സമിതി സ്ഥാപകനും 2008 ൽ പത്മഭൂഷൺ ബഹുമതി നേടിയിട്ടുള്ള ദേവേന്ദ്ര രാജ് മേത്തയുടെ സഹോദരനാണ്. സമിതിയുടെ ഹോണററി ഡയറക്ടറാണ് വീരേന്ദ്ര രാജ് മേത്ത.സാമൂഹ്യ സേവന മേഖലകളിലെ സംഭാവനകൾക്ക്  2015 ലെ പത്മശ്രീ പുരസ്കാരം  ലഭിച്ചു. 
## പുരസ്കാരങ്ങൾ
*പത്മശ്രീ (2015)
## അവലംബം

## ബാഹ്യ ലിങ്കുകൾ
* 
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഇന്ത്യയിലെ സാമൂഹ്യപ്രവർത്തകർ
വർഗ്ഗം:സാമൂഹ്യപ്രവർത്തനത്തിന് പത്മശ്രീ പുരസ്കാരം ലഭിച്ചവർ
തോടകാഷ്ടകം

തോടകവൃത്തത്തിൽ ശങ്കരാചാര്യരുടെ ശിഷ്യനായിരുന്ന തോടകാചാര്യർ എഴുതിയതാണ് **തോടകാഷ്ടകം**. ഈ ശ്ലോകങ്ങൾ തന്റെ ഗുരുവായ ശങ്കരാചാര്യരെ സ്തുതിക്കുന്ന ഗുരുഭക്തി വ്യക്തമാക്കുന്ന കൃതിയാണ് 

### തോടകാഷ്ടകം (ശ്രീശങ്കരദേശികാഷ്ടകം)

```
വിദിതാഖിലശാസ്ത്രസുധാജലധേ മഹിതോപനിഷത് കഥിതാർഥനിധേ
ഹൃദയേ കലയേ വിമലം ചരണം ഭവ ശങ്കര ദേശിക മേ ശരണം ..1..

കരുണാവരുണാലയ പാലയ മാം ഭവസാഗരദുഃഖവിദൂനഹൃദം
രചിതാഖിലദർശനതത്ത്വവിദം ഭവ ശങ്കര ദേശിക മേ ശരണം ..2..

ഭവതാ ജനതാ സുഖിതാ ഭവിതാ നിജബോധവിചാരണചാരുമതേ
കലയേശ്വരജീവവിവേകവിദം ഭവ ശങ്കര ദേശിക മേ ശരണം ..3..

ഭവ ഏവ ഭവാനിതി മേ നിതരാം സമജായത ചേതസി കൗതുകിതാ
മമ വാരയ മോഹമഹാജലധിം ഭവ ശങ്കര ദേശിക മേ ശരണം ..4..

സുകൃതേഽധികൃതേ ബഹുധാ ഭവതോ ഭവിതാ സമദർശനലാലസതാ
അതിദീനമിമം പരിപാലയ മാം ഭവ ശങ്കര ദേശിക മേ ശരണം ..5..

ജഗതീമവിതും കലിതാകൃതയോ വിചരന്തി മഹാമഹസശ്ഛലതഃ
അഹിമാംശുരിവാത്ര വിഭാസി പുരോ ഭവ ശങ്കര ദേശിക മേ ശരണം ..6..

ഗുരുപുംഗവ പുംഗവകേതന തേ സമതാമയതാം നഹി കോഽപി സുധീഃ
ശരണാഗതവത്സല തത്ത്വനിധേ ഭവ ശങ്കര ദേശിക മേ ശരണം ..7..

വിദിതാ ന മയാ വിശദൈകകലാ ന ച കിന കാനമസ്തി ഗുരോ
ദ്രുതമേവ വിധേഹി കൃപാം സഹജാം ഭവ ശങ്കര ദേശിക മേ ശരണം ..8..

ഇതി ശ്രീമത് തോടകാചാര്യ വിരചിതം ശ്രീശങ്കരദേശികാഷ്ടകം സമ്പൂർണം.
```


## അവലംബം

വർഗ്ഗം:ശ്ലോകങ്ങൾ
ശ്രുതിസാരസമുദ്ദാരണം

ശങ്കരാചാര്യരുടെ ശിഷ്യനായിരുന്ന തോടകാചാര്യർ എഴുതിയ കൃതിയാണ് **ശ്രുതിസാരസമുദ്ദാരണം** . ഇതിലെ ശ്ലോകങ്ങൾ  ശ്രുതികളുടെ സാരം എന്ന നിലയിൽ ബ്രഹ്മജ്ഞാനത്തെ ഗുരുശിഷ്യസംവാദത്തിൽ കൂടി അവതരിപ്പിക്കുകയാണ്. 175 ശ്ലോകങ്ങളുള്ള ഈ കൃതിയിലെ ആദ്യശ്ളോകം വസന്തതിലകത്തിലും അവസാനത്തെ രണ്ട് ശ്ലോകം സ്രഗ്ദ്ധരയിലും ആണ്. മറ്റ് ശ്ലോകങ്ങൾ എല്ലാം തന്നെ തോടകം എന്ന വൃത്തത്തിലാണ്

## അവലംബം

വർഗ്ഗം:ശ്ലോകങ്ങൾ
കെ. പി. പ്രഭാകരൻ നായർ

പ്രമുഖ കൃഷിശാസ്ത്രജ്ഞനും, അനേകം കാർഷിക ഗ്രന്ഥങ്ങളുടെ കർത്താവുമാണ്  ഡോ: **കെ.പി പ്രഭാകരൻ നായർ**.(ജ: 1938).
## ജീവിതരേഖ
കണ്ണൻ നായരുടെയും നാരായണി അമ്മയുടെയും മകനായി 1938ൽ  ജനിച്ചു. ഇന്റർമീഡിയറ്റ് (12ാം ക്ലാസ്)
വരെ പഠിച്ചത് മംഗലാപുരത്താണ്. പിന്നീട് കോയമ്പത്തൂരിലെ കാർഷിക സർവ്വകലാശാലയിൽ നിന്നും ഒന്നാം റാങ്കോടുകൂടി ബിരുദാനന്തര ബിരുദവും, ഡൽഹിയിലെ ഇന്ത്യൻ അഗ്രികൾച്ചറൽ റിസർച്ച് ഇൻസ്റ്റിറ്റ്യൂട്ടിൽ നിന്നു ഡോക്ടറേറ്റും കരസ്ഥമാക്കി. ബൽജിയത്തിലെ ഗെന്റ് സർവ്വകലാശാലയിൽ നിന്നു പോസ്റ്റ് ഡോക്ടറൽ ബിരുദവും നേടിയ പ്രഭാകരൻ നായർ വിദേശത്തുൾപ്പെടെ അനേകം സർവ്വകലാശാലകളിൽ അദ്ധ്യാപകനായിരുന്നു.
കൃഷിയെ സംബന്ധിച്ച്  *അഡ്വാൻസസ് ഇൻ അഗ്രോണമി* എന്ന വിഖ്യാതപ്രസിദ്ധീകരണത്തിൽ തുടർച്ചയായി ലേഖനം എഴുതി. 

ജനിതകമാറ്റം വരുത്തിയ  വഴുതന വിത്തുകൾക്കെതിരേ നിയമയുദ്ധം നടത്തുന്നതിനു പിന്നിലും പ്രഭാകരൻ നായർ പ്രവർത്തിയ്ക്കുകയുണ്ടായി.  മഞ്ഞളിന്റേയും ഇഞ്ചിയുടേയും പേറ്റന്റുകൾ സംബന്ധിച്ച നിയമപ്രശ്നനങ്ങളുമായി ബന്ധപ്പെട്ടും അദ്ദേഹം സജീവമായി പ്രവർത്തിച്ചു.

## കൃതികൾ
**ദ അഗ്രോണമി ആൻഡ് ഇക്കോണമി ഓഫ് ടർമെറിൿ ആൻഡ് ജിഞ്ചർ* 
**ദ അഗ്രോണമി ആൻഡ് ഇക്കോണമി ഓഫ് ബ്ലാക്ക് പെപ്പർ ആന്റ് കാർഡമം* 
**ദ അഗ്രോണമി ആൻഡ് ഇക്കോണമി ഓഫ് ഇംപോർട്ടന്റ് ട്രീ ക്രോപ്സ് ഓഫ് ദ ഡെവലപിംഗ് വേൾഡ്* 
**കാർഷിക രംഗം - ചില നിരീക്ഷണങ്ങൾ*

## അവലംബം

വർഗ്ഗം:കൃഷിശാസ്ത്രജ്ഞർ
വർഗ്ഗം:അദ്ധ്യാപകർ
വർഗ്ഗം:അഗ്രോണമിസ്റ്റുകൾ
പ്രൊബീർ ഗുഹ

ബംഗാളിനാടക സംവിധായകനും, ജനകീയ നാടക പ്രസ്ഥാനത്തിന്റെ പ്രമുഖപ്രവർത്തകനുമാണ് **പ്രൊബീർ ഗുഹ**.(ജ: 1948, ഖർദാ- കൊൽകത്ത)പ്രൊബീർ രൂപം കൊടുത്തആദ്യത്തെ നാടക സംഘമായിരുന്നു *നഹിൻ നാം*.പിന്നീട് 1977 ൽലിവിങ് തിയേറ്റർ എന്ന നാടക സമിതിയ്ക്കും ഗുഹ രൂപം കൊടുക്കുകയുണ്ടായി.
സംഗീത നാടക അക്കാദമി അവാർഡ് പ്രൊബീറിനു നൽകപ്പെട്ടിട്ടുണ്ട്. അൻപതിലേറെ നാടകങ്ങൾ ഗുഹ സംവിധാനം ചെയ്തിട്ടുണ്ട്.

## പുറംകണ്ണി
*http://probirguha.blogspot.in/2009/04/theatre-of-probir-guha_23.html
## അവലംബം

വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:ബംഗാളിനാടക സംവിധായകർ
തരക് മെഹ്ത

ഗുജറാത്തി എഴുത്തുകാരനും നാടകകൃത്തും കോളമിസ്റ്റുമാണ് **തരക് മെഹ്ത** . കലാ മേഖലകളിലെ സംഭാവനകൾക്ക്  2015 ലെ പത്മശ്രീ പുരസ്കാരം  ലഭിച്ചു.
## പുരസ്കാരങ്ങൾ
*പത്മശ്രീ (2015)
## അവലംബം


വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഗുജറാത്തി നാടകകൃത്തുക്കൾ
വർഗ്ഗം:1929-ൽ ജനിച്ചവർ
നീൽ ഹെർബർട്ട് നോംഗ്കിൻറിഹ്

ഭാരതീയനായ പിയാനിസ്റ്റാണ് **നീൽ ഹെർബർട്ട് നോംഗ്കിൻറിഹ്**. ഷില്ലോംഗ് ചേംബർ കൊയർ എന്ന സംഗീത സംഘം സ്ഥാപിച്ചു പ്രവർത്തിക്കുന്നു. 2010 ൽ ഇന്ത്യാസ് ഗോട്ട് ടാലന്റ് റിയാലിറ്റി ഷോയിലെ വിജയികളായിരുന്നു. മേഘാലയയിലെ ഷില്ലോംഗ് സ്വദേശിയായ ഇദ്ദേഹത്തിന് കലാ മേഖലകളിലെ സംഭാവനകൾക്ക്  2015 ലെ പത്മശ്രീ പുരസ്കാരം  ലഭിച്ചു. ഖാസി കൊയർ രൂപീകരിച്ച് ഖാസി ഭാഷ പുനരുജ്ജീവിപ്പിക്കാനുള്ള ശ്രമത്തിലാണ് നീൽ. 
 
## പുരസ്കാരങ്ങൾ
*പത്മശ്രീ (2015)
## അവലംബം


വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:1970-ൽ ജനിച്ചവർ
മോണിയേർ വില്ല്യംസ്

ബഹുഭാഷാപണ്ഡിതനും ഓക്സ്ഫഡ് സർവ്വകലാശാലയിലെ സംസ്കൃതവിഭാഗം ബോഡൻ പ്രൊഫസ്സറും **മോണിയേർ വില്ല്യംസ്** (12 നവം: 1819 – 11 ഏപ്രിൽ 1899).
## ആദ്യകാലം
ബോംബെയിൽ ജനിച്ച വില്ല്യംസ്  ഓക്സ്ഫഡിലും കിങ്സ് കോളേജിലും വിദ്യാർത്ഥിയായിരുന്നു.ഈസ്റ്റ് ഇന്ത്യാ കമ്പനിയുടെ കലാശാലയിലെ പൗരസ്ത്യവിഭാഗം പ്രൊഫസ്സറായിരുന്ന വില്ല്യംസ് തീവ്രമത്സരത്തിലൂടെയാണ് മാക്സ് മ്യൂളളറെ പരാജയപ്പെടുത്തി ബോഡൻ പ്രൊഫസ്സറായി തെരെഞ്ഞെടുക്കപ്പെട്ടത്.
## ഗവേഷണരംഗം
മാക്സ് മ്യൂളറെപ്പോലെ വേദകാലകൃതികൾ ഉൾക്കൊള്ളുന്ന അതിപ്രാചീനഘട്ടത്തിലല്ല മറിച്ച് ക്ലാസിക്കൽ ഘട്ടത്തിലെ കൃതികളിലാണ് വില്ല്യംസ് ശ്രദ്ധകേന്ദ്രീകരിച്ചത്. കാളിദാസന്റെ വിക്രമോർവ്വശീയവും (1849)ശാകുന്തളവും (1853),നളോപാഖ്യാനവും(1879)ആണ് മുഖവുരയും വിശദീകരണക്കുറിപ്പുകളും എഴുതി അദ്ദേഹം പ്രകാശിപ്പിച്ചത്.

## പുറംകണ്ണികൾ

* Cologne Digital Sanskrit Dictionaries (Searchable), Monier-Williams' ''Sanskrit-English Dictionary''
* Biography of Sir Monier Monier-Williams , Dr. Gillian Evison, Digital Shikshapatri
* Monier-Williams Sanskrit-English Dictionary , Searchable
* Monier-Williams Shikshapatri manuscript , Digital Shikshapatri
* The Oxford Centre for Hindu Studies
* 
* 
## പ്രധാനകൃതികൾ
* 
* ''Original papers illustrating the history of the application of the Roman alphabet to the languages of India: Edited by Monier Williams'' (1859) Modern Reprint
* *Indian Wisdom*, an anthology from Sanskrit literature (1875)
* 
* 
* *Translation of [[Shikshapatri]]* – The manuscript of the principal scripture Sir John Malcolm received from Bhagwan Swaminarayan on 26 February 1830 when he was serving as the Governor of Bombay Presidency, Imperial India. Currently preserved at Bodleian Library.
* *Brahmanism and Hinduism* (1883)
* *Buddhism, in its connexion with Brahmanism and Hinduism, and in its contrast with Christianity* (1889)
* *Sanskrit-English Dictionary*, ISBN 0-19-864308-X.
* ''A Sanskrit-English Dictionary: Etymologically and Philologically Arranged with Special Reference to Cognate Indo-European languages'', Monier Monier-Williams, revised by E. Leumann, C. Cappeller, et al. 1899, Clarendon Press, Oxford
* *A Practical Grammar of the Sanskrit Language, Arranged with Reference to the Classical Languages of Europe, for the Use of English Students*, Oxford: Clarendon, 1857, enlarged and improved Fourth Edition 1887
## അവലംബം

വർഗ്ഗം:സംസ്കൃതപണ്ഡിതർ
അഷ്ടഭുജപ്പെരുമാൾ ക്ഷേത്രം

തമിഴ് നാട്ടിലെ കാഞ്ചീപുരം ജില്ലയിലെ പ്രധാനക്ഷേത്രങ്ങളിലൊന്നായ യഥോക്തകാരി പെരുമാൾക്ഷേത്രത്തിനു തെക്കു പടിഞ്ഞാറായി സ്ഥിതിചെയ്യുന്ന ക്ഷേത്രമാണ്  **അഷ്ടഭുജപ്പെരുമാൾ ക്ഷേത്രം**.പ്രധാനമൂർത്തിയായ വിഷ്ണു ഈ ക്ഷേത്രത്തിൽ അഷ്ടഭുജങ്ങളോടു കൂടി കാണപ്പെടുന്നു.
## അവലംബം

വർഗ്ഗം:തമിഴ്‌നാട്ടിലെ ക്ഷേത്രങ്ങൾ
ബാണാസുര സാഗർ മല

ചെമ്പ്ര കഴിഞ്ഞാൽ  കേരളത്തിലെ വയനാട് ജില്ലയിലെ ഏറ്റവും വലിയ രണ്ടാമത്തെ പർവ്വതമാണ് ബാണാസുരമല.
സമുദ്ര നിരപ്പിൽ നിന്ന് 6732 അടി ഉയരം.ചെങ്കുത്തായ മലനിരകളാണ്.മലനിരകളുടെ താഴ്വരയിൽ വ്യാപിച്ചു കിടക്കുന്ന നീല ജലാശയമാണ് ബാണാസുര സാഗർ അണക്കെട്ട്.നാലു ദിക്കിലും കോട്ടപോലെ ചക്രവാളം മുട്ടി നിൽക്കുന്ന മല നിരകൾ.മണിക്കുന്ന്,ചെബ്രാപീക്ക്,തരിയോടുമല,സുഗന്ധഗിരിമല,തെക്കു കിഴക്കായി ബ്രഹ്മഗിരി മല നിരകൾ എന്നിവ കാണാം.

## സവിശേഷത
സ്പിൽ വേ ഒഴികെ ബാക്കിഭാഗം മുഴുവൻ മണ്ണുകൊണ്ട് നിർമ്മിച്ച ഈ അണക്കെട്ട് ഇന്ത്യയിലെ ഏറ്റവും വലിയ അണക്കെട്ടാണെന്ന് (earth dam) പറയപ്പെടുന്നു.

## അവലംബം

വർഗ്ഗം:കേരളത്തിലെ പർവ്വതങ്ങൾ
കുമരകോട്ടം ക്ഷേത്രം

തമിഴ് നാട്ടിലെ കാഞ്ചീപുരം ജില്ലയിലെ പ്രധാനക്ഷേത്രങ്ങളിലൊന്നായ കാമാക്ഷി ക്ഷേത്രത്തിനു പടിഞ്ഞാറായി സ്ഥിതിചെയ്യുന്ന ക്ഷേത്രമാണ് **കുമരകോട്ടം ക്ഷേത്രം**.മുരുകൻ ആണ് ഈ ക്ഷേത്രത്തിലെ പ്രധാന ആരാധനമൂർത്തി.
## അവലംബം

വർഗ്ഗം:ദക്ഷിണേന്ത്യയിലെ ക്ഷേത്രങ്ങൾ
വർഗ്ഗം:തമിഴ്‌നാട്ടിലെ ക്ഷേത്രങ്ങൾ
അലക്സാണ്ടർ അബ്ലെസിമോവ്

**അലക്സാണ്ടർ ഓനിസിമോവിച്ച് അബ്ലെസിമോവ്** (  (Russian: Алекса́ндр Они́симович Абле́симов; IPA: [ɐlʲɪˈksandr ɐˈnʲisʲɪməvʲɪtɕ ɐˈblʲesʲɪməf] 1742 — 1783) റഷ്യൻ ഒപ്പറ പാട്ടെഴുത്തുകാരനും ( librettist), കവിയും നാടകകൃത്തും ആക്ഷേപഹാസ്യസാഹിത്യകാരനും പത്രപ്രവർത്തകനുംആയിരുന്നു. 
## ജീവചരിത്രം
അലക്സാണ്ടർ സൂമറക്കോവിന്റെ പകർപ്പെഴുത്തുകാരനായി ജോലിചെയ്ത അദ്ദേഹം തന്റെ ഗുണപാഠകഥകളും ആക്ഷേപഹാസ്യകൃതികളും പ്രസിദ്ധീകരിച്ചു.  മൂന്നു പതിറ്റാണ്ടോളം പ്രശസ്തമായിരുന്ന ഒപ്പറകൾക്ക് പാട്ടെഴുതിയിട്ടുണ്ട്. ഹാസ്യ ഒപ്പറകൾക്ക് അദ്ദേഹം പാട്ടുകൾ എഴുതി.

## ബിബ്ലിഒഗ്രഫി
*Frolova-Walker, Marina: Russian Federation, 1730–1860, Opera in The Grove Dictionary of Music and Musicians

വർഗ്ഗം:റഷ്യൻ സാഹിത്യകാരന്മാർ
അലക്സാണ്ടർ അഫനസ്യേവ്

**അലക്സാണ്ടർ നിക്കോളായേവിച്ച് അഫനസ്യേവ്വ്** (11 July 1826 – 23 October 1871) റഷ്യൻ സ്ലാവു ചിന്താഗതിക്കാരനായ എഴുത്തുകാരനായിരുന്നു. 600ൽ ക്കൂടുതൽ റഷ്യൻ നാടോടിക്കഥകളും യക്ഷിക്കഥകളും ശേഖരിക്കുകയും പ്രസിദ്ധീകരിക്കുകയും ചെയ്തു. ലോകത്തിൽ തന്നെ ഇത്തരം ഒരു വലിയ ശേഖരം ആദ്യത്തേതാണ്.  
## ജീവിതം
യൂണിവേഴ്സിറ്റി ഓഫ് മോസ്കോവിലാണ് അദ്ദേഹം ബിരുദത്തിനു ചേർന്നത്. പക്ഷെ അദ്ദേഹത്തിന്റെ പുരോഗമനചിന്താഗത കാരണം പരീക്ഷയിൽ ജയിക്കാതെ സർവ്വ കലാശാലയിൽ നിന്നും പുറത്താകുകയാണുണ്ടായത്. 

എന്നാൽ, 1849ൽ മോസ്കോ യൂണിവേഴ്സിറ്റിയിൽ തന്നെ ലൈബ്രേറിയനായിചേരാൻ അദ്ദേഹത്തിനു കഴിഞ്ഞു. അങ്ങനെ 13 വർഷം അദ്ദേഹം അവിടെ ലൈബ്രേറിയനായി തുട്ർന്നു. 1862ൽ പ്രശസ്ത റഷ്യൻ മതപരമായ ഐതിഹ്യങ്ങൾ എന്ന പുസ്തകം പ്രസിദ്ധീകരിച്ചതോടെ വിവാദമാകുകയും അതിന്റെ പേരിൽ അദ്ദേഹത്തെ അവിടെനിന്നും പിരിച്ചുവിടുകയും ചെയ്തു. 

അവിടെനിന്നും പിരിഞ്ഞതോടെ സാമ്പത്തികപ്രതിസന്ധിയിൽപ്പെട്ടെങ്കിലും തന്റെ പുസ്തകമെഴുത്ത് അദ്ദേഹം തുടർന്നു. പ്രകൃതിയെപ്പറ്റി സ്ലാവുകളുടെ കാവ്യലക്ഷ്യം എന്ന ബൃഹത്തായ കൃതി 1865 നും 1868നും ഇടയിൽ പ്രസിദ്ധീകരിച്ചു. 
ഭരണാധികാരികളുടെ അപ്രീതിക്കുപാത്രമായ അദ്ദേഹത്തിനു ക്ഷയരോഗം പിടിപെട്ടതോടെ സാമ്പത്തിക ബുദ്ധിമുട്ടിൽ ജീവിക്കാനായി ആഹാരം പോലും കഴിക്കാൻ വകയില്ലാതെ തന്റെ വിലപ്പെട്ട ലൈബ്രറി വിൽക്കേണ്ടിവന്നു. മോസ്കോയിൽ വച്ച് 45ആം വയസ്സിൽ ആ പ്രതിഭ മരണമടഞ്ഞു.
## കൃതികൾ
*The Wizards and Witches
* The Poetic Outlook on Nature by the Slavs
*tales (such as Maria Marievna, The Firebird and the grey wolf, and so on)
*The Shemiaka Sentence
*Russian Folk Religious Legends (നിരോധിക്കപ്പെട്ടു)
* Russian Forbidden Tales

## അവലംബം

വർഗ്ഗം:റഷ്യൻ എഴുത്തുകാരുടെ പട്ടിക
ബെല്ല അക്മദുലീന

**ബെല്ല അക്മദുലീന** (10 April 1937 – 29 November 2010)
സോവിയറ്റ് റഷ്യൻ കവിയും ചെറുകഥാകൃത്തും വിവർത്തകയും ആയിരുന്നു. അവർ റഷ്യയിലെ പുതുതലമുറ എഴുത്തുകാരുടെ വഴികാട്ടിയായിരുന്നു. റഷ്യൻ ഭാഷയിലെ ഏറ്റവും നല്ല കവയിത്രിയായി ജോസഫ് ബ്രോഡ്സ്കി വിശേഷിപ്പിച്ചിട്ടുണ്ട്. സോവിയറ്റ് വിമർശകയായിരുന്നു.
## മുൻ കാലവും വിദ്യാഭ്യാസവും കൃതികളും
ടാട്ടർ വംശജനായ പിതാവിന്റെയും റഷ്യൻ- ഇറ്റാലിയൻ വംശജയായ മാതാവിന്റെയും ഏക മകളായിരുന്നു ബെല്ല അക്മദുലീന.
അവർ സ്കൂൾ വിദ്യാർത്ഥിയായിരുന്നപ്പോൾത്തന്നെ കവിതകൾ എഴുതിത്തുടങ്ങിയിരുന്നു.

## വിവർത്തനങ്ങൾ
മനുഷ്യർ തമ്മിലുള്ള ബന്ധം, സൗഹൃദം, സ്നേഹം തുടങ്ങിയവയാണ് അവർ തന്റെ കൃതികളിൽ കൂടുതലും പ്രതിപാദിച്ചത്. റഷ്യൻ കവികളേയും വിവർത്തകരെയും കുറിച്ച് അവർ അനേകം ലേഖനങ്ങൾ എഴുതിയിട്ടുണ്ട്. അവർ പ്രത്യക്ഷമായി രാഷ്ട്രീയകവിതകൾ എഴുതിയിട്ടില്ല. അവർ ഫ്രെഞ്ച്, ഇറ്റാലിയൻ, ചെച്നിയൻ, പോലിഷ്, യൂഗോസ്ലാവിയൻ, ഹംഗേറിയൻ, ബൾഗേറിയൻ, ജോർജിയൻ, അർമേനിയൻ ഭാഷകളിൽ നിന്നും റഷ്യനിലേയ്ക്ക് അനേകം കവിതകൾ വിവർത്തനം ചെയ്തിട്ടുണ്ട്. 

രാഷ്ട്രീയത്തെ സ്പർശിക്കാത്ത രചനകളായിരുന്നു അവരുടേത്. പ്രായമായപ്പോൾ, മതസാഹിത്യത്തിലും അവർക്ക് താത്പര്യം ജനിച്ചു.

## വ്യക്തിജീവിതം
1954 അവർ ആദ്യം അന്നത്തെ പ്രസിദ്ധനായ റഷ്യൻ കവിയായ യെവ്ജെനി യെവ്റ്റുഷെങ്കൊ യെ വിവാഹം കഴിച്ചു. 1960ൽ അവർ നോവലിസ്റ്റും തിരക്കഥാകൃത്തുമായ യൂറി നഗിബിനെ വിവാഹം കഴിച്ചു. എൽദാർ കുലീവ്, ബോറിസ് മെസ്സെറെർ എന്നിവരും പിൽക്കാലത്ത് അവരെ വിവാഹം കഴിച്ചു.

## മരണം
2010 നവംബറിൽ മോസ്കോയ്ക്കടുത്തുള്ള പെരെഡെൽക്കിനോയിൽ വച്ച് അവർ അന്തരിച്ചു. മരിക്കുമ്പോൾ അവർക്ക് 73 വയസ്സായിരുന്നു. റഷ്യൻ പ്രസിഡന്റ് വ്ലാഡിമിർ പുടിൻ, പ്രാധാനമന്ത്രി, ദിമിത്രി മെദ്വദേവ് എന്നിവർ അവർക്ക് അന്ത്യോപചാരമർപ്പിച്ചവരിൽ പ്രമുഖരാണ്.

## കൃതികൾ
*Struna (The String), Moscow, 1962
*Oznob (Fever), Frankfurt, 1968
*Uroki Muzyki, (Music Lessons), 1969
*Stikhi (Verses), 1975
*Svecha (The Candle), 1977
*Sny o Gruzii (Dreams of Georgia), 1978–79
*Metell (Snow-Storm), 1977
*Taina (The Secret), 1983
*Sad (The Garden), 1987
*Stikhotvorenie (A Poem), 1988
*Izbrannoye (Selected Verse), 1988
*Stikhi (Verses), 1988
*Poberezhye (The Coast), 1991
*Larets i Kliutch ('Casket and Key), 1994
*Gryada Kamnei ('The Ridge of Stone), 1995
*Samye Moi Stikhi (My Own Verses), 1995
*Zvuk Ukazuyushchiy (A Guiding Sound), 1995
*Odnazhdy v Dekabre (One Day in December), 1996

## അവാർഡുകൾ
*യു. എസ്. എസ്. ആർ സ്റ്റേറ്റ് പ്രൈസ് 
*ഓർഡര ഓഫ് ഫ്രണ്ട്ഷിപ്പ് ഓഫ് പീപ്പിൾസ് 
*ഓർഡർ ഓഫ് മെറിറ്റ് ഫോർ ദ ഫാദർലാൻഡ് 
## അവലംബം
 
*http://www.russia-ic.com/news/show/11144/#.VvA468o1pwF
*http://sputniknews.com/art_living/20101129/161551811.html
വാസിലി ആക്സിയോനൊവ്

**വാസിലി ആക്സിയോനൊവ്**  (Russian: Васи́лий Па́влович Аксёнов; IPA: [vɐˈsʲilʲɪj ˈpavləvʲɪtɕ ɐˈksʲɵnəf]; August 20, 1932 – July 6, 2009) ഒരു സോവിയറ്റ് റഷ്യൻ നോവലിസ്റ്റായിരുന്നു. 
## മുൻ കാലജീവിതം
വാസിലി ആക്സിയോനൊവ് യു. എസ്.എസ്.ആറിലെ കസാനിൽ 1932 ആഗസ്റ്റ് 20 ന് പാവെൽ ആക്സിയോനോവിന്റെയും യെവ്ജീനിയ ഗിൻസ്ബർഗിന്റെയും മകനായി ജനിച്ചു. അമ്മയായ യെവ്ജീനിയ ,ഒരു പ്രശസ്ത പത്രപ്രവർത്തകയും വിദ്യാഭ്യാസപ്രവർത്തകയും പിതാവായ പാവെൽ ആക്സിയോനോവ് കസാനിലെ വളരെ ഉയർന്ന സ്ഥാനത്തുള്ള ഉദ്യോഗസ്ഥനുമായിരുന്നു.
രണ്ടുപേരും പ്രമുഖരായ കമ്യൂണിസ്റ്റുകളുമായിരുന്നു.

## തൊഴിൽ
## രാഷ്ട്രീയവിശ്വാസം
## കൃതികൾ
## അവലംബം
## പുറം കണ്ണികൾ

വർഗ്ഗം:അവലംബം ഇല്ലാത്ത താളുകൾ
വർഗ്ഗം:ഓഗസ്റ്റ് 20-ന് ജനിച്ചവർ
വർഗ്ഗം:1932-ൽ ജനിച്ചവർ
വർഗ്ഗം:ജൂലൈ 6-ന് മരിച്ചവർ
വർഗ്ഗം:2009-ൽ മരിച്ചവർ
വർഗ്ഗം:റഷ്യൻ നോവലെഴുത്തുകാർ
വർഗ്ഗം:അപൂർണ്ണ ജീവചരിത്രങ്ങൾ
ഇടയ്ക്കാട്‌

കൊല്ലം ജില്ലയിലെ ഒരു ചെറു ഗ്രാമമാണ് **ഇടയ്ക്കാട്‌**. മല വാതിൽ, ദേവഗിരി, മലനട, കാഞ്ഞിരവിള, താഴെത്തുമുക്ക്, പാലമുക്ക് എന്നീ സ്ഥലങ്ങൾ ചേരുന്നത് ഇവിടെയാണ്. ഇവിടുത്തെ പ്രധാന ആഘോഷം മലക്കുട ആണ്.
കോൺഗ്രസ് റേഡിയോ

1942 ലെ ക്വിറ്റ് ഇന്ത്യ സമര കാലത്ത് ഓഗസ്റ്റ്‌ മുതൽ ഡിസംബർ വരെ സംപ്രേഷണം നടത്തിയ ഒരു രഹസ്യ ഭൂഗർഭ റേഡിയോ സ്റ്റേഷൻ ആയിരുന്നു **കോൺഗ്രസ് റേഡിയോ**. നിലവിൽ മുംബൈ എന്നറിയപ്പെടുന്ന ബോംബെയിൽ വ്യത്യസ്ത സ്ഥലങ്ങളിൽ നിന്ന് ഈ റേഡിയോ നിലയം പ്രവർത്തിച്ചു.
പ്രമുഖ ഗാന്ധിയനും സ്വാതന്ത്ര്യ സമര സേനാനിയും ആയിരുന്ന ഉഷാ മെഹ്ത (1920-2000), ഹാം റേഡിയോ ഓപ്പറേറ്റർമാരുടെ സഹായത്തോടെയാണ് കോൺഗ്രസ് റേഡിയോ സംഘടിപ്പിച്ചത്.

വർഗ്ഗം:റേഡിയോ നിലയങ്ങൾ
വർഗ്ഗം:ഹാം റേഡിയോ
വർഗ്ഗം:ഇന്ത്യൻ സ്വാതന്ത്ര്യസമരം
സ്കെലെട്ടൻ കോസ്റ്റ്

thumb|300px|സ്കെലെട്ടൻ കോസ്റ്റ്
നമീബിയയുടെ വടക്ക് ഭാഗത്തുള്ള അറ്റ്‌ലാന്റിക് തീരമാണ്  **സ്കെലെട്ടൻ കോസ്റ്റ്** (Skeleton Coast) എന്ന് അറിയപ്പെടുന്നത്. ചിലയിടങ്ങളിൽ നമീബ് മരുഭൂമിയുടെ പടിഞ്ഞാറൻ തീരപ്രദേശത്തെ മുഴുവനായി ഇങ്ങനെ പരാമർശിച്ചിരിക്കുന്നത് കാണാം. നമീബിയയിലെ ഉൾപ്രദേശങ്ങളിലെ ആദിവാസികൾ ( ബുഷ്‌മെൻ) ഈ പ്രദേശത്തെ **ദൈവം കോപത്താൽ സൃഷ്ടിച്ച ദേശം** എന്ന് വിളിക്കുന്നു. പോർച്ചുഗീസ് നാവികർ "The Gates of Hell" എന്നും ഈ തീരത്തെ വിളിക്കുന്നു.

ഈ പ്രദേശത്ത് വച്ച് സംഭവിച്ച  ഡണീഡിൻ സ്റ്റാർ (Dunedin Star) എന്ന കപ്പലിന്റെ അപകടത്തെകുറിച്ച് ജോൺ ഹെൻറി മാർഷ് എഴുതിയ പുസ്തകത്തിൻറെ പേരിൽ നിന്നാണ് സ്കെലെട്ടൻ കോസ്റ്റ് എന്ന പേര് വന്നത്. ക്രമേണ ഈ പ്രദേശത്തെ അടയാളപ്പെടുത്താൻ ഭൂപടങ്ങളിലും അതേ പേരുതന്നെ ഉപയോഗിക്കാൻ തുടങ്ങി.

അറ്റ്‌ലാന്റിക്കിൽ ഈ തീരത്തിനടുത്ത് ഉണ്ടാകുന്ന ബെൻഗുലാ ശീത ജലപ്രവാഹം കാരണം വലിയ മൂടൽമഞ്ഞ് ഈ തീരത്ത് ഉണ്ടാകുന്നു. ഈ മൂടൽമഞ്ഞിനെ കാസിംബൊ എന്നാണ് അങ്കോളയിലെ ജനങ്ങൾ വിളിക്കുന്നത്. ഇവിടത്തെ വാർഷിക വർഷപാതം പത്ത് മില്ലീമീറ്ററിൽ താഴെയാണ്. ഇവിടെ കരയിൽ നിന്നും കടലിലേക്ക് ശക്തമായ കാറ്റ് പ്രവഹിക്കുന്നത് മൂലം വലിയ തിരമാലകൾ എപ്പോഴും ഉണ്ടാകുന്നു. മൂടൽമഞ്ഞും തിരമാലകളും കാരണം ഇവിടെ ഒരു കാലത്ത് കപ്പലപകടങ്ങൾ സർവ്വ സാധാരണമായിരുന്നു. തകർന്ന കപ്പലുകളുടെ അവശിഷ്ടങ്ങൾ ഈ തീര മരുഭൂമിയിൽ കാണപ്പെടുന്നു. 

ഇന്ന് ഇവിടെ വ്യാപകമായി സർഫിംഗ് മത്സരങ്ങൾ നടക്കുന്നു.

## അവലംബം

വർഗ്ഗം:ഭൂപ്രകൃതികൾ
വർഗ്ഗം:ആഫ്രിക്കയിലെ ഉപഭൂവിഭാഗങ്ങൾ
ഒകവാൻഗോ ഡെൽറ്റ

പൂർണ്ണമായും കരയിൽ സ്ഥിതിചെയ്യുന്ന ഒരു നദീമുഖമാണ് ബോട്സ്വാനയിലെ **ഒകവാൻഗോ ഡെൽറ്റ**.  ഒകവാൻഗോ നദി കലഹാരി മരുഭൂമിയിലെ ഈ എൻഡോഹെറിക് തടത്തിൽ എത്തി ഇവിടെ തന്നെ അവസാനിക്കുന്നു. ഇവിടെ വച്ച് നദിക്ക് ബാഷ്പീകരണം സംഭവിക്കുന്നതല്ലാതെ ഈ നദി സമുദ്രത്തിലോ മറ്റ് ജല ശ്രോതസ്സുകളിലോ ചെന്ന് ചേരുന്നില്ല.  ഓരോ വർഷവും 11 ക്യൂബിക് കിലോമീറ്റർ ജലം 6,000-15,000 ചതുരശ്ര കിലോമീറ്റർ പ്രദേശത്ത് എത്തുന്നു. ഇതിൽ കുറച്ച് വെള്ളം നഗാമി തടാകത്തിലും എത്തുന്നു. മോറെമി ഗേം റിസർവ് എന്ന നാഷണൽ പാർക്ക് ഈ ഡെൽറ്റയുടെ കിഴക്ക് ഭാഗത്താണ്. ഈ പ്രദേശം ഒരു **ടെക്റ്റൊനിക് ട്രോഫ്** ആണ്. ടെക്റ്റൊനിക് ഫലകങ്ങളുടെ ചലനം നിമിത്തം ഭൂവൽക്കത്തിൽ നീളത്തിൽ ഉണ്ടാകുന്ന താഴ്ചകൾ (linear depressions) കാണപ്പെടുന്ന സ്ഥലങ്ങളെയാണ് ടെക്റ്റൊനിക് ട്രോഫ് ( Tectonic Trough) എന്ന് പറയുന്നത്. 

ഒകവാൻഗോ ഡെൽറ്റ ആഫ്രിക്കയിലെ  നൈസർഗ്ഗികമായ സപ്താൽഭുതങ്ങളിൽ ഒന്നാണ്. 22 ജൂൺ 2014 നു ലോകത്തിലെ ആയിരാമത്തെ യുനെസ്കോ ലോക പൈതൃക സ്ഥാനമായി ഒകവാൻഗോ ഡെൽറ്റ തിരഞ്ഞെടുക്കപ്പെട്ടു.

## അവലംബം

വർഗ്ഗം:ആഫ്രിക്കയിലെ ഉപഭൂവിഭാഗങ്ങൾ
വർഗ്ഗം:ആഫ്രിക്കയിലെ ലോകപൈതൃകകേന്ദ്രങ്ങൾ
വർഗ്ഗം:ബോട്സ്വാന
ലീ ക്വാൻ യു

ആധുനിക സിംഗപ്പൂരിന്റെ പിതാവും സ്ഥാപക പ്രധാനമന്ത്രിയുമായ വ്യക്തിയാണ് **ലീ ക്വാൻ യു**. 1959 മുതൽ 1990 വരെ മൂന്നു ദശാബ്ദക്കാലം പ്രധാന മന്ത്രി പദത്തിലിരുന്നു. സിംഗപ്പൂരിനെ ലോകത്തിലെ മുൻനിര രാജ്യമാക്കുന്നതിൽ ലീ ക്വാൻ യു വഹിച്ച പങ്ക് നിസ്തുലമായിരുന്നു. അഴിമതി, നിയമ നിർവഹണം തുടങ്ങിയ കാര്യങ്ങളിൽ അദ്ദേഹം ശക്തമായ നിലപാടുകൾ സ്വീകരിച്ചു. 

1923ൽ ജനിച്ച ലീ ക്വാൻ യു വിദേശത്ത് നിയമവിധ്യാഭ്യാസം നേടിയ ശേഷം തിരിച്ചെത്തി രാഷ്ട്രീയ പ്രവർത്തനത്തിൽ സജീവമായി. 1954ലിൽ സുഹൃത്തുക്കളോടൊപ്പം ചേർന്ന് രൂപീകരിച്ച പീപ്പിൾസ് ആക്ഷൻ പാർട്ടി 1959ൽ വൻ ഭൂരിപക്ഷത്തോടെ അധികാരത്തിലേറി. 1964ലിൽ മലേഷ്യയിൽ നിന്ന് സ്വതന്ത്രമായ സിംഗപ്പൂരിനെ ലോകത്തിലെ ഒന്നാം നിര രാജ്യങ്ങളുടെ പട്ടികയിലെത്തിച്ചത് ലീ ക്വാൻ യുവിന്റെ പ്രവർത്തനങ്ങളായിരുന്നു. 2015 മാർച്ച് 23ന് അന്തരിച്ചു.
## അവലംബങ്ങൾ
ലിയോനിദ് ബൊറോദിൻ

**ലിയോനിദ് ബൊറോദിൻ**(Russian: Леони́д Ива́нович Бороди́н) (14 April 1938 – 25 November 2011) ഒരു റഷ്യൻ നോവലിസ്റ്റും പത്രപ്രവർത്തകനുമായിരുന്നു. അദ്ദെഹം തന്റെ നിലപാടുകൾ കാരണം അനേകവർഷങ്ങൾ ജയിലിലായിരുന്നു. പെരിസ്ട്രോയിക്കയ്ക്കു ശേഷമാണു പാശ്ചാത്യ ലോകത്തു പോകാൻ അദ്ദേഹത്തിനു കഴിഞ്ഞുള്ളൂ.

## അവലംബം

## ബാഹ്യ ലിങ്കുകൾ
* 2002 interview after receiving the Solzhenitsyn Prize
* Moskva Journal
* ''New York Times'' review of ''Partings
*  ''New York Times'' review of ''The Year of Miracle and Grief''

വർഗ്ഗം:1938-ൽ ജനിച്ചവർ
വർഗ്ഗം:2011-ൽ മരിച്ചവർ
വർഗ്ഗം:റഷ്യൻ പത്രപ്രവർത്തകർ
പഞ്ചപാദിക

ശങ്കരാചാര്യരുടെ ശിഷ്യനായിരുന്ന പത്മപാദാചാര്യർ  ശങ്കരാചാര്യരുടെ ബ്രഹ്മസൂത്രഭാഷ്യത്തിന് എഴുതിയ വ്യാഖ്യാനമാണ് **പഞ്ചപാദിക**. പഞ്ചപാദികയ്ക്ക് പ്രകാശാത്മയതി (13-ാം ശതകം) പഞ്ചാപാദികാവിവരണം എന്ന വ്യാഖ്യാനവും എഴുതി. ഇതിൽ നിന്നാണ് വിവരണ പ്രസ്ഥാനം രൂപം കൊണ്ടത്.

## ഐതിഹ്യം
ശങ്കരാചാര്യരുടെ ശിഷ്യനായിരുന്ന സുരേശ്വരാചാര്യർ ശങ്കരാചാര്യരുടെ ബ്രഹ്മസൂത്രഭാഷ്യത്തിന് വ്യാഖ്യാനം എഴുതാൻ അനുമതി ചോദിച്ചുവത്രെ. അത് ശങ്കരാചാര്യർ സമ്മതിക്കുകയും ചെയ്തു. പക്ഷെ സുരേശ്വരാചാര്യർ നേരത്തെ കർമ്മമീമാംസവിശ്വാസി ആയിരുന്നതിനാൽ വ്യാഖ്യാനത്തിൽ പിഴവ് വന്നു പോകുമോ എന്ന് പത്മപാദർ ഭയന്നുവത്രെ. അത് അറിഞ്ഞ ശങ്കരാചാര്യർ നിബന്ധന എഴുതാൻ പത്മപാദരെ ഏല്പിച്ചു. അതിലെ രണ്ട് ഭാഗങ്ങളാണ്, പഞ്ചപടികയും വൃത്തിയും . അതു പൂർത്തിയാക്കിയ ശേഷം  സ്വന്തം ദേശത്തിനടുത്ത് തീർത്ഥാടനത്തിനു പോയ  പത്മപാദരുടെ കൃതികൾ അദ്ദേഹത്തിന്റെ പൂർവ്വാശ്രമത്തിലെ അമ്മാവൻ നശിപ്പിച്ചു എന്നും പിന്നീട് പഞ്ചപാദിക  ശങ്കരാചാര്യർ ഓർമ്മയിൽ നിന്നും ചൊല്ലിക്കൊടുത്തതാണ്, എന്നും ഐതിഹ്യം 

## External links
*Panchapadika And Vivarana With Two Commentaries (1958

## അവലംബം

വർഗ്ഗം:സംസ്കൃത ഗ്രന്ഥങ്ങൾ
പ്രിയദർശിനി പ്ലാനെറ്റേറിയം, തിരുവനന്തപുരം

തിരുവനന്തപുരത്ത് കേരള ശാസ്ത്ര സാങ്കേതിക വകുപ്പിന് കീഴിൽ സ്ഥിതി ചെയ്യുന്ന പ്ലാനിറ്റോറിയമാണ് **പ്രിയദർശിനി പ്ലാനിറ്റോറിയം**. തിരുവനന്തപുരത്ത് പി.എം.ജി ജംഗ്ഷനിലാണ് ഇത് സ്ഥിതി ചെയ്യുന്നത്. പ്ലാനിറ്റോറിയം കൂടാതെ ത്രിമാന സിനിമാ പ്രദർശന കേന്ദ്രം ത്രില്ലേറിയം ശാസ്ത്ര സാങ്കേതിക മ്യൂസിയം, ശാസ്ത്ര പാർക്ക് ലേസർ പ്രദർശന കേന്ദ്രവും ഇതിന്റെ കൂടെ പ്രവർത്തിക്കുന്നു. ഇത് ജനറൽ പൊസ്റ്റ് ആഫീസിന് സമീപമാണ്.

## ചിത്രശാല

Planetarium21-alex.jpg|പ്ലാനിറ്റേറിയത്തിലെ പഴയ പ്രൊജെക്ടർ


## അവലംബം

വർഗ്ഗം:ഇന്ത്യയിലെ സയൻസ് മ്യൂസിയങ്ങൾ
വർഗ്ഗം:തിരുവനന്തപുരത്തെ സാങ്കേതികസ്ഥാപനങ്ങൾ
കംചത്ക്ക ഉപദ്വീപ്

റഷ്യയുടെ കിഴക്കൻ അതിർത്തിയിൽ ഒഖോറ്റ്സ്ക് കടലിനും പസഫിക് സമുദ്രത്തിനും ഇടയിലുള്ള  ഒരു ഉപദ്വീപാണ് **കംചത്ക്ക ഉപദ്വീപ്**. ഏകദേശം 270,000 ചതുരശ്ര കിലോമീറ്റർ വിസ്തീർണ്ണവും 1250 കിലോമിറ്റർ (780 മീറ്റർ)നീളവുമുള്ള ഏഷ്യയുടെ കിഴക്കേ അറ്റത്ത്‌ കിടക്കുന്ന ഈ ഉപദ്വീപിന്റെ ശാന്തസമുദ്ര തീരത്തിനടുത്തായി 10500 മീറ്റർ ആഴമുള്ള കുറിൽ-കാംചാത്ക സമുദ്രഗർത്തം കിടക്കുന്നു. 

കാംചാത്ക ഉപദ്വീപും കമാൻഡർ ദ്വീപുകളും കരഗിൻസ്കി ദ്വീപും ചേർന്നതാണ് റഷ്യൻ ഫെഡറേഷന്റെ ഭാഗമായ കാംചാത്ക ക്രാഇ. 
## ഭൂമിശാസ്ത്രം
കാംചാത്ക ക്രായിയുടെ ഭാഗമാണ് രാഷ്ട്രീയമായി ഈ ഉപദ്വീപ്. തെക്കൻ അറ്റത്തെ ലോപാട്ക മുനമ്പ് എന്നു വിളിക്കുന്നു. ഇതിന്റെ വടക്കുഭാഗത്തുള്ള ശാന്തസമുദ്രഭാഗത്തെ വളഞ്ഞ ഉൾക്കടൽ അവാച്ച ഉൾക്കടൽ എന്നറിയപ്പെടുന്നു. കരാങ്കിൻസ്കി, കോർഫാ എന്നീ ഉൾക്കടലുകൾ ഇവിടെയുണ്ട്. 

ഈ ഉപദ്വീപിനു നടുക്കുകൂടി സ്രെഡിന്നി മലനിരകൾ കിടക്കുന്നു. തെക്കുകിഴക്കൻ തീരത്തായി മറ്റൊരു മലനിരയും സ്ഥിതിചെയ്യുന്നു. ഇവയ്ക്കിടയിലായി മധ്യതാഴ്വര കിടക്കുന്നു. ഇതിലൂടെ കാംചാത്ക നദി ഒഴുകുന്നു. ടെഗിൽ, ഇച, ഗോലിഗിന തുടങ്ങിയ നദികളും ഈ ഉപദ്വീപിലൂടെ ഒഴുകുന്നു. കുറിൽ തടാകം ഇവിടെയാണ്. 
### കാലാവസ്ഥ
വൈവിധ്യമാർന്ന കാലാവസ്ഥ ഇവിടെ അനുഭവപ്പെടുന്നു. സൈബീരിയായിലെ അതിശൈത്യ കാലാവസ്ഥയും ഉൾപ്രദേശത്തെ വരണ്ട കാലാവസ്ഥയും ഇവിടെ അനുഭവപ്പെടുന്നു. 2500 മില്ലീമീറ്റർ മഴ പെയ്യുന്ന പ്രദേശങ്ങളും ഇവിടെയുണ്ട്. 20• സെന്റീഗ്രേഡ് മുതൽ –41• സെന്റീഗ്രേഡ് വരെ താപവ്യതിയാനം വിവിധഭാഗങ്ങളുമായുണ്ട്.

### ഭൂവിജ്ഞാനീയം

കാംചാത്ക നദിയും താഴ്വാരവും ചുറ്റി ഏതാണ്ട് 160 അഗ്നിപർവതങ്ങൾ കാണപ്പെടുന്നു. അവയിൽ 29 എണ്ണം ഇപ്പോഴും സജീവമാണ്. കാംചാത്ക അഗ്നിപരവതസമൂഹത്തെ യുനെസ്കോയുടെ ലോകപൈതൃക പട്ടികയിൽ ഇടം പിടിച്ചിരിക്കുന്നു.

## ചരിത്രവും പര്യവേക്ഷണവും

## കരയിലെ സസ്യജാലം
കാംചാത്ക സസ്യസമൃദ്ധമാണ്. തുന്ദ്ര സസ്യജാലങ്ങളും തൃണവർഗ്ഗത്തിൽ പെട്ട ചെടികളും പൂച്ചെടികളും പൈൻ കാടുകളും ബിർച്ച് ആൽഡർ വില്ലോ തുടങ്ങിയ വൃക്ഷങ്ങളാൽ സമൃദ്ധമാണ് ഇവിടുത്തെ കാടുകൾ.

## കരയിലേയും ജലത്തിലേയും ജന്തുജാലം
വന്യമൃഗങ്ങൾ നിറഞ്ഞ പ്രദേശമാണീവിടെ. ആർക്ടിക് കാലാവസ്ഥ മുതൽ ചൂടുള്ള കാലാവസ്ഥ വരെ അനുഭവപ്പെടുന്നതിനാൽ വളരെയധികം വൈവിധ്യം നിറഞ്ഞ സസ്യജന്തുജാലമാണിവിടെ കാണപ്പെടുന്നത്. 
## ഇതും കാണുക
## അവലംബം
## കൂടുതൽ വായനയ്ക്ക്

വർഗ്ഗം:ഉപദ്വീപുകൾ
ചെവാങ് നോർഫൽ

ലഡാക്ക് സ്വദേശിയായ സിവിൽ എഞ്ചിനീയറാണ് **ചെവാങ് നോർഫൽ**. പന്ത്രണ്ടിലധികം കൃത്രിമ ഗ്ലേഷിയറുകൾ(ഒഴുകിനടക്കുന്ന മഞ്ഞുകട്ടി) സൃഷ്ടിച്ച ചെവാങ് 'ഐസ്മാൻ 'എന്നാണറിയപ്പെടുന്നത്. 2015 ലെ പത്മശ്രീ പുരസ്കാരം  ലഭിച്ചു. 
## പുരസ്കാരങ്ങൾ
*പത്മശ്രീ (2015)
## അവലംബം

## പുറം കണ്ണികൾ
*
*
*http://www.thebetterindia.com/14672/man-creates-artificial-glaciers-chewang-norphel-ladakh/#sthash.5KTzkBUY.dpuf

വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:എഞ്ചിനീയർമാർ
വർഗ്ഗം:1935-ൽ ജനിച്ചവർ
ടി.വി. മോഹൻദാസ് പൈ

മണിപ്പാൽ ഗ്ലോബൽ എഡ്യുക്കേഷൻ ചെയർമാനാണ് **ടി.വി. മോഹൻദാസ് പൈ**. ഇൻഫോസിസിന്റെ ബോർഡ് ഓഫ് ഡയറക്ടർമാരിലൊരാളാണ്. വാണിജ്യ മേഖലകളിലെ സംഭാവനകൾക്ക്  2015 ലെ പത്മശ്രീ പുരസ്കാരം  ലഭിച്ചു. 
## പുരസ്കാരങ്ങൾ
*പത്മശ്രീ (2015)
## അവലംബം

## പുറം കണ്ണികൾ

* http://articles.economictimes.indiatimes.com/2014-12-22/news/57316722_1_havells-india-three-new-directors-mohandas-pai 
* http://www.infosys.com/about/management-profiles/Pages/mohandas-pai.aspx
* http://www.dnaindia.com/money/report_for-tv-mohandas-pai-its-back-to-being-an-activist_1532398
* http://timesofindia.indiatimes.com/business/india-business/Piqued-CEO-aspirant-Mohandas-Pai-quits-Infy/articleshow/7996838.cms
* http://www.thehindubusinessline.com/industry-and-economy/info-tech/article1699921.ece?homepage=true
* http://economictimes.indiatimes.com/opinion/editorial/t-v-mohandas-pai-and-k-dinesh-infosys-outgrows-its-own-early-#leadership/articleshow/7996939.cms
* http://www.sebi.gov.in/commreport/scoda.pdf
* http://www.moneycontrol.com/news/business/tv-mohandas-pai-confidentmeeting-ifrs-apr-1-deadline_495304.html
* http://www.cii.in/PressreleasesDetail.aspx?*enc=zE4PakKI9iVzUDj2tsm+LU8vUpn2naV+/MTB52ehprDmS2rFOmW9yvV6F63RBnSWjZ+5piRjf1bBB4+9jgN6Mg== 
* http://www.ifrs.org/The+organisation/Trustees/Trustees.htm 
* http://www.iasplus.com/restruct/trustees.htm
* http://news.oneindia.in/2011/04/22/mohandaspai-gets-an-offer-from-bangaloreuniversity-aid0126.html 

വർഗ്ഗം:പത്മശ്രീ പുരസ്കാരം ലഭിച്ചവർ
റോഷെ ലിമിറ്റ്

ഒരു പ്രപഞ്ച വസ്തു (ഗ്രഹം, നക്ഷത്രം, ഗാലക്സി) മറ്റൊരു വസ്തുവിന്റെ പ്രവേഗത്തെ നിഷ്ഫലമാക്കി സ്വന്തം ഗുതുത്വാകർഷണ വലയത്തിനുള്ളിൽ അകപ്പെടുത്താൻ സാധിക്കുന്ന ദൂരമാണ് **റോഷെ ലിമിറ്റ്** അഥവാ റോഷെ പരിധി. ഈ അകപ്പെടുത്തൽ രണ്ടാമത്തെ വസ്തുവിന്റെ പ്രവേഗം, പിണ്ഡം എന്നിവയുമായി ബന്ധപ്പെട്ടിരിക്കുന്നു. എഡവേർഡ് റോഷെ എന്ന ഫ്രഞ്ച് ജ്യോതി ശാസ്ത്രഞ്ജൻ ആണു ഈ പരിധി കൃത്യമായി നിർവചിച്ചത്‌. അതിനാൽ അദ്ദേഹത്തിന്റെ പേരിൽ അറിയപ്പെടുന്നു.

വർഗ്ഗം:അളവുകൾ - അപൂർണ്ണലേഖനങ്ങൾ
വർഗ്ഗം:ജ്യോതിശാസ്ത്രത്തിലെ ഏകകങ്ങൾ